cyanic-selkie/wikianc huggingface dataset:
孫可望
子徵淇襲，未幾卒. 徵淳襲，卒，諡順愍. 徵灝請襲，御史孟飛熊疏言：「可望，獻忠餘黨，久據滇、黔，負固不服. 及為定國所敗，窮蹙來歸，濫膺非分. 宜即停止，或以次降等. 」下部議，降襲慕義公，官至兵部尚書，諡清端. 子降襲一等阿達哈哈番. 乾隆三十六年，命停襲.
明日方舟
礦石病
礦石病者，源石之疾也. 先民但久遇源石，其身見其侵，其心受其染，終生不得醫. 是疾亦能助民施術，然則加傷其身，遂病而死，為源，染人，是患其者之所以常見欺. 患是疾者，曰感染者.
孫可望
文選，陝西吳堡人，亦從獻忠為賊. 獻忠敗，從可望入貴州. 其緩桂王使得入雲南也，桂王封為鞏國公，令還貴陽慰諭可望，可望奪其兵，置軍中. 及將舉兵，諸將說可望原得文選為大將，可望使將前鋒，遂降定國，可望以是敗. 桂王封文選鞏昌王.
順治十六年，我師下雲南，定國戰屢敗，令文選為殿；戰於玉龍關，文選复敗，走木邦. 桂王入緬甸，居赭硜. 十七年，文選攻阿瓦，弗克，與定國會師孟艮；再攻阿瓦，求出桂王，終不獲，我師益深入. 文選據錫箔，憑江拒守. 我師出木邦，造筏將渡，文選奔茶山. 總兵馬寧將偏師追之，及於猛養，文選降. 詔封承恩公，亦隸漢軍正白旗. 康熙元年，命予三等公俸. 七年，加太子少師. 十四年，卒. 子繪，降襲一等精奇尼哈番. 卒，停襲.
明日方舟
移動城邦
移動城邦者，城邦之可移動者也. 天災既至，唯移民可保之. 移民不若移戶，移戶不若移村，久之，移城以移村戶民. 是爲移動城邦建立之緣由及幾天下之囯之所以組成乎數移動城邦.
阿米婭
阿米婭，編號R001，羅德島之公開領導人也. 其聲由黑澤朋世繹.
杜賓
杜賓，編號R100，近衛乾員，官至玻利瓦爾軍上校 ，退役后於羅德島任教官，擔新人訓校職. 人多稱其謹博，不苟訓誡. 其聲由種崎敦美繹.
于吉
于吉，本漢瑯琊人，事道教. 往來吳會，立精舍，燒香讀道書，製作符水以治病，吳會人多事之，討逆將軍孫策忌，誣以「蠱惑」殺之，然吉死多異載，史家之紛議也.
《江表傳》事
孫策嘗於郡城門樓上集會諸將賔客，吉乃盛服杖小函，漆畫之，名為仙人鏵，趨度門下. 諸將賔客三分之二下樓迎拜之，掌賔者禁呵不能止. 策即令收之. 諸事之者，悉使婦女入見策母吳氏，請救之. 母謂策曰：「于先生亦助軍作福，醫護將士，不可殺之. 」策曰：「此子妖妄，能幻惑衆心，遠使諸將不復相顧君臣之禮，盡委策下樓拜之，不可不除也. 」
《志林》事
漢順帝時，琅邪宮崇詣闕，上師于吉於曲陽泉水上所得神書百七十卷，皆縹白素朱介青首朱目，號太平清領書. 《禮記·曲禮》謂：
"「八十、九十曰耄，七年曰悼. 耄與悼，雖有罪不加刑焉. 」鄭玄註：「愛幼而尊老. 」"
《後漢書·襄楷傳》事
《後漢書》作干吉. 於東海曲陽泉水得仙人授神書百七十卷，名《太平清領書》. 順帝時，有徒宮崇進宮獻其師所傳「神書」《太平清領書》. 其言以陰陽五行為家，多巫覡雜語，故作「妖妄」，順帝命「有司」藏之，而張角得之真傳.
近代證舉
或學者從《禮》，不得刑耄，以順帝、獻帝于吉為二者，或史載所誤，故此淆之.
見
分類:漢列傳
大篆
大篆者，周宣王太史籀所作也. 或曰柱下史始變. 古文或同或異，謂之為篆. 篆者，傳也，傳其物理，施之無窮. 甄鄷定六書，三曰篆書八體. 書法一曰大篆，又《漢書·藝文志》史籀十五篇並此也，以史官製之用以教授謂之史書. 凡九千字，秦趙高善篆，教始皇少子胡亥書，又漢文帝王遵、嚴延年並工史書是也. 秦焚書，惟《易》與《史》篇得全. 《呂氏春秋》云倉頡造大篆，非也. 若倉頡造大篆，則置古文何地？所謂籀篆，蓋其子孫是也. 史籀即大篆之祖也.
大篆之後又別為十有三，曰殳書，曰傳信鳥書，曰刻符書，曰簫籀，曰署書，曰鶴頭書，曰偃波書，曰蚊腳書，曰轉宿篆，曰蠶書，曰芝英書，曰氣候直時書，曰蛇書，此皆大篆之流派也.
魏太武帝
魏太武帝，名燾，北魏明元帝長子也.
太武立，自將擊柔然，走之. 並夏地，滅北燕馮弘，伐北涼，沮渠牧犍降之. 又降鄯善、通西域，侵劉宋，攻盱眙不克. 帝聰明雄斷，清儉率素，臨敵常與士卒同甘苦. 在位二十八年，為宦官宗愛所弒. 謚號太武，廟號世祖. 年號始光、神䴥、延和、太延、太平真君、正平.
拋物線
有對稱軸，軸上有焦點. 光平行於軸，反射於線，必至焦點. 故電子望遠鏡咸為拋物線，所以聚光源也，探照燈則反之，所以得光束也.
定義
平面上落一焦點P(x,y)，又有一線L:ax+by+c=0，點P不落於線，而求至項點距同於至線之距者，其形也拋物線也.
定義式
據其義，集為圖形之點P(x,y)，至準、焦同長也. 定焦F(x_F,y_F)、準L:ax+by+c=0. 以畢氏定理知至焦之長曰，至準之距曰，其同長者，即：
對稱軸平行於座標軸
以A(x_0,y_0)為頂.
推導
設其項點(0,0)，準線，集點，則可得
即
米柚
米柚者，小米科技之客制安卓韌體也，始發於二〇一〇年八月十六日. 其內建於小米手機，簡而易用，廣為民愛.
拋物線
推導
平方之，得
米柚
版
米柚之版四類，曰穩定版，曰開發版，曰內測版，曰絕密版.
他典
分類:作業系統
拋物線
推導
得
y^2=2px
亦有
x^2=2py
二次函數
導數
李汶宗齊
李汶，字宗齊，號次溪，任丘陳王莊人，明萬曆時兵部尚書，嘉靖十四年生. 幼聰敏好學，十餘歲即以經書自守. 言事皆出於禮也. 鄉人多不以其幼，年十六已通經典，應童試中秀才第一.
四十年，中舉人第三，明年進京會試，又中進士. 初為工部主事，後遷都水郎中. 督工治惠河，其有蓄有洩，疏浚有方，甚得工部尚書朱衡之重.
隆慶元年，改補兵部武選郎中，尋改職方司郎中，主將吏升遷、襲替、功賞等事. 汶理事，禁包苴，甚得兵部尚書郭乾之重，以汶為賢. 尋乾致仕，一太監頗強，欲追贈其父為都督，閣臣高拱使兵部辦理，汶主之，其言曰：「凡贈當如子，子內監而都督其父不可也」，因惡於權貴. 五年，出京，至山東為按察司副使. 日轉河南督學使. 萬曆四年，補山東副使，隨閱宣雲邊事. 五年，拜神木道兵備使，八年，除山東按察使，十年，為陝西布政使，尋複調浙江. 十二年，汶遷都察院右僉都御史巡撫陝西. 以陝西者，上奏陳水利、災民、批關、諸王等四事. 又向朝廷請其防邊事略：即築險隘、留額銀、驅黠虜、罷遠戎、連戰守、防要堡、補軍餉、收生蕃、复土官、任兵備等十策. 為上所準，邊防大振. 二十年，汶丁憂制滿，遷兵部右侍郎，是時西陲虜患甚急. 使者督臣皆大敗，乃以汶為都察院右都御使兼兵部侍郎，使持節都陝西軍，三邊總督. 其冒暑馳至，到官嚴明，以理行事，禁一切拜謁. 因省司，裁冗員千人，歲省費十萬銀兩也. 二十三年，西寧來警，青海蒙古酋永邵卜來犯. 汶調蘭州、榆林軍，令參將達雲出塞百里，擊阿赤兔、海部之賊，大勝，又調蘭靖等軍，要之其後，斬首九百餘級. 二十四年，汶兵分三路，出塞襲卜失兔營，斬首四百，獲馬畜器械數千. 在延綏斬千七百餘人，使人聞風喪膽. 汶督邊十二年，歷大小戰百餘. 其間，神宗嘗下旨慰之，九晉秩至少師兼太子太師、兵部尚書兩加勳. 授特進銀青光祿大夫、左柱國、賞尚書雙祿等. 時人論朝廷倚汶者曰：「急在外則以汶出，急在內則以汶人，直不得兩李汶耳!」
分類:明列傳
戈公省
戈公省（Khétt Kaôh Kŏng，又名國公省）者，柬埔寨之省也，居其國之西南.
名之以戈公島（戈者，島也），府治為戈公市，北伴菩薩省，東鄰磅士卑省與貢布省，西北接泰國之桐艾府，西濱泰國灣. 今有口十三萬餘，民多事漁林.
北京莫斯科餐廳
莫斯科餐廳，俗稱老莫，京城俄餐之首也. 歷經中蘇蜜月，論戰交惡，乃至蘇聯解體. 期間屹立不倒，歷久彌新. 乃入華俄餐廳之翹楚. 內飾裝潢高貴典雅，菜餚美味紛呈如红菜湯、罐燜牛肉、奶油蘑菇湯、奶油烤魚，不一而足，皆以上等原料精心烹製而成. 飲品清甜乾爽，首推俄式格瓦斯. 貴處乃中國體驗斯拉夫飲食文化不二之選.
分類:食肆
天演
天演者，本西國格物家言也. 其學以天擇物競二義，綜萬彙之本原、考動植之蕃耗，言治者取焉. 因物變遞嬗，深揅乎質力聚散之義，推極乎古今萬國盛衰興壞之由，而大歸以任天為治. 赫胥黎氏起而盡變故說，以為天下不可獨任，要貴人以人持天. 以人持天，必究極乎天賦之能，使人治日即乎新，而後其國永存，而種族賴以不墜，是之謂與天爭勝. 而之爭天而勝天者，又皆天事之所苞. 是故天行人治，同歸天演.
而今生物天演之則者，始於查爾斯·達爾文. 達爾文氏就加拉巴哥群島，觀禽鳥，而得之矣.
袋鼠
袋鼠，獸也，屬袋鼠科. 產澳洲，品種甚多，食草群居，母鼠有育兒袋，故名. 此畜常後腿並長尾站立，善跳躍，體壯碩，獵之肉可食，雄性彪悍，終不為人馭也. 分類:獸亞綱
魚鉤
魚鉤，釣魚之器也. 尖鋒且利，刺魚嘴穿. 式樣甚多.
[[Category:群]]
皮薩羅
佛朗西斯科·皮薩羅（西班牙文：Francisco Pizarro），西班牙埃斯特雷馬杜拉特魯希略人也，父豐薩洛為步兵上校，私通而生佛朗西斯科. 少貧苦，未入學. 初居塞維利亞，年二十餘，始出海探險. 嘗到伊斯帕尼奧拉.
後隨巴爾博亞探太平洋諸島，遷居巴拿馬，牧牛為業. 一五二二年，與修士盧克及士卒阿爾馬利奧約南下探勘，平分得地. 乃征從者十三人，越數月，購馬、糧、兵器等，藏無人之島. 皮氏以沿海南行，必抵印加.
後三人還巴拿馬，其長給兵馬以資南探. 一五二八年皮氏還塞維利亞，時西班牙王卡洛斯一世在托勒多，欲聞南探之事. 翌年七月廿六日，詔皮薩羅征秘魯，六月內若得二百五十人部，即任新卡斯蒂利亞全權總督，拜將軍，其中百人可得自殖民地. 遂說特魯希略之兄埃爾南多並數友人偕同出海. 翌年，得三船，百八十人並馬廿七. 兵馬未足，故皮氏於一五三零年初私走巴拿馬.
一五三二年十一月十六，皮氏抵秘魯卡哈馬卡，擄印加神皇阿塔瓦爾帕. 後稱以一房之金可還其神皇，得金而撕票. 一五三四年入其都庫斯科，始役土著，令其入伍，以亡其國. 翌年以庫斯科居山中，不便為新殖民地治所，遂營利瑪，今為秘魯之都.
一五三八年，阿爾馬利奧叛，後敗之. 一五四一年六月廿六，阿氏之徒殺之於利瑪.
皮薩羅之亡印加，為南美洲殖民之始.
大英博物館
分類:英國史
魏明元帝
魏明元帝，名嗣，北魏道武帝長子也.
初拓跋紹弒道武帝，嗣誅紹即位，簡賢任能，擊走柔然. 築長城，自赤城至五原二千余里，設置戍衛，立子燾為太子，監國. 命奚斤伐劉宋，下青州、兗州、司州、豫州諸郡，拔虎牢. 好覽史傳，撰新集三十篇. 在位十五年崩，傳位於太子燾. 謚號明元，廟號太宗. 年號永興、神瑞、泰常.
皓鑭傳
《皓鑭傳》，中華人民共和國古裝電視劇，攝於中原. 述趙姬之事. 聶遠、寧靜、王志飛、吳謹言、茅子俊、海　鈴、洪　堯、姜梓新、何奉天、張南、李春嬡、劉敏、王茂蕾、李川、譚卓、練練主演.
據
分類:中華人民共和國電視劇
哈里發表
本稱「陛下」，又稱「兩聖地監督」，即麥加禁寺、麥地那先知寺之守護.
史
六三二年，穆聖圓寂. 其首席弟子伯克爾承繼大統，稱哈里發. 奉回回教法為祖訓.
王統初為衆人推舉，嘗為世襲罔替，今復其舊.
阿拉伯帝國哈里發列表（六三二年至一五一七年）
六一九年，穆聖圓寂，其首席弟子伯克爾於六三二年被眾人推舉承繼大統，稱khalīfat Rasūl Allah（真主的使者的繼任者），即哈里發.
四大哈里發列表（六三二年至六六一年）
定都：麥地那
倭馬亞王朝哈里發列表（六六一年至七五零年）
定都：大馬士革
阿拔斯王朝哈里發列表（七五零年至一二五八年）
定都：巴格達
馬木留克王朝哈里發列表（一二五八年至一五一七年）
定都：開羅
土耳其帝國哈里發列表（一二九九年至一九二二年）
一五一七年，土耳其大軍攻佔開羅，穆塔瓦基勒三世將哈里發之位禪讓於土耳其素丹塞利姆一世.
伊拉克帝國哈里發列表（二零一四年至二零一七年）
二零一四年，伊斯蘭國昭告天下立國，易卜拉欣·阿瓦德·阿里·穆罕默德·巴德里·薩瑪拉·阿布·貝克爾·巴格達迪登基為哈里發，稱易卜拉欣二世.
巴格達迪王朝哈里發列表（二零一四年至二零一七年）
定都：摩素爾
漢語拼音
漢語拼音者，中國大陸注音之法也，以拉丁字母為之.
一九五八年二月十一日，全國人民代表大會頒許，外邦之習用華語者，如新加坡、大馬，亦從其制. 幼學啟蒙，必先習之，然後習字. 大陸區輿之內，凡西譯人名、地名，皆由其法而名.
其聲母二十有一，韻母三十有九，並分四聲：陰平、陽平、上、去也.
聲
有陰平、陽平、上聲、去聲四聲也. 並有一輕聲.
輕聲
輕聲勿標.
聲調之寫法
陽平宜左下至右上，上聲去聲則宜左上起之.
u、ü之態
如ü遇j、q、x、y，ü上兩點則請刪之. 例之，「拒（jù）」「去（qù）」「許（xǔ）」「於（yú）」
i、u之調
i、u如若相鄰，則標於後. 例之，「銳（ruì）」「秀（xiù）」
兒化
凡詞尾之音為「er」，可連讀之，是為兒化.
如若兒化，遂去「e」存「r」於詞音後. 例之，「火花 兒（huǒhuār） 」「靠邊 兒（kàobīanr） 」
隔音之符
如若拼音寫後難於認讀，則用「'」以分隔. 例之，「西安（xī 'ān）」
讀之
請按從左至右之序讀之.
整體認讀
有十六聲母音可為字，而直接書之違律. 故設整體認讀以讀之.
路易十五
縮圖|路易十五像 路易十五者 法語：Louis XV ，法王也. 其為路易十四之曾孫，路易十六之祖. 其五歲登基，十三親政，西元一七七四年崩，年六十四. 年幼時，家人皆暴死，因而性格古怪. 早年時親政有為，時人稱其為「被喜愛者」或「親愛路易」. 晚年時，貪財好色，情婦無數，無力解決國之問題，致財政赤字，國債累累. 終至其孫路易十六之時，發生革命，王朝陷落. 史為昏君.
分類:波旁本紀
區塊鏈
戊戌年，有僧人召眾挖礦念佛，自云所得之半，皆予挖礦眾人. 己亥秋，中國共產黨中央政治局議事，倡習此術.
界伏蚌
分類:礦藝
奧地利 (樂社)
österreich，日本樂社，立於平成廿七年.
鏈
分類:平成音樂
奕劻
奕劻，輔國公綿性子也. 清道光三十年，襲輔國將軍. 咸豐二年正月，封貝子. 十年正月，上三十萬壽，進貝勒. 同治十一年九月，穆宗大婚，加郡王銜，授御前大臣. 光緒十年三月，命管理總理各國事務衙門. 十月，進慶郡王. 十一年九月，會同醇親王辦理海軍事務. 十二年二月，命在內廷行走. 十五年正月，授右宗正. 大婚，賜四團正龍補服，子載振頭品頂帶. 二十年，慈禧太后六十萬壽，懿旨進慶親王. 二十六年七月，上奉太后幸太原，命奕劻留京會大學士李鴻章與各國議和. 二十七年六月，改總理各國事務衙門為外務部，奕劻仍總理部事. 十二月，加載振貝子銜. 二十九年三月，授奕劻軍機大臣，仍總理外務部如故. 尋命總理財政處、練兵處，解御前大臣以授載振.
三十一年，充日、俄修訂東三省條約全權大臣. 三十二年，遣載振使奉天、吉林按事. 改商部為農工商部，仍以載振為尚書. 三十三年，命奕劻兼管陸軍部事. 東三省改設督撫，以直隸候補道段芝貴署黑龍江巡撫. 御史趙啟霖奏：「段芝貴善於迎合，上年貝子載振往東三省，道經天津，芝貴以萬二千金鬻歌妓以獻，又以十萬金為奕劻壽，夤緣得官. 」上為罷芝貴，而命醇親王載灃、大學士孫家鼐按其事，不得實，奪啟霖官. 載振复疏辭御前大臣、農工商部尚書，許之. 三十四年十一月，命以親王世襲.
宣統三年四月，罷軍機處，授奕劻內閣總理大臣，大學士那桐、徐世昌協理大臣. 八月，武昌兵起，初命陸軍部尚書廕昌視師，奕劻請於朝，起袁世凱湖廣總督視師. 世凱入京師，代奕劻為內閣總理大臣，授奕劻弼德院總裁. 十二月，詔遜位，奕劻避居天津. 後七年薨，諡曰密.
分類:清列傳
十之八九
十之八九，日本樂社，立於平成廿五年.
鏈
分類:平成音樂
科爾蒂斯
荷南·科爾蒂斯（西班牙文：Hernán Cortés），西班牙埃斯特雷馬杜拉人也，世為貴族，一四八五年生. 少治法律於薩拉曼卡大學，中輟. 一五〇一年決志從軍，探險新大陸. 初仕於伊斯帕尼奧拉，後轉古巴.
一五一九年四月，率軍伐阿茲特克人. 雖科氏之軍不足千人，然其善用所長，故能克之. 先是聯土著合攻特諾茲提朗，後又以帶天花之毯贈土人. 科氏等生於歐洲，故不受害，而土著大疫，利於征伐. 又以騎兵戰於土人. 阿茲特克之地無馬，兵眾皆懼，戰即潰. 又備鎧甲，阿茲特克之石器無以損之. 火器利於懾人. 故科氏等入特諾茲提朗，其特拉托阿尼蒙特祖馬二世以其為所傳白皮之神，迎之入城. 特諾茲提朗既克，如大定阿茲特克人，故五年而功成.
一五二一年，阿茲特克既克，科氏建新西班牙，為西班牙之殖民地. 翌年，南擴新西班牙，任總督. 始役土著採金. 後二年，命阿瓦拉多征馬雅，既克，建瓜地馬拉，治安地瓜.
一五三四年，北探至新西班牙外西北之地，稱為加利福尼亞.
一五四一年歸國，卒於塞維利亞. 所建新西班牙地出金銀，國用富足，亦國亡之始端. 蓋金多而日賤，通脹弱國也.
鄭桓範
鄭桓範，故大韓民國外交官. 光武七年生於忠清北道. 日本併韓後亡命中華，行復國大業，嘗負笈上海聖約翰大學暨震旦大學. 一九四五年二戰終，返韓. 一九四八年出使中華，一九七七年七月十四日卒，年七十有五.
分類:忠清北道列傳
雙曲線
雙曲線者，一名撥弨，倒數函數之易也 ，亦圓錐曲線耳. 所合曲線有二，因以為名. 順線而行，與兩焦點之距，其差咸同. 天體力學，廣義相對論，量子力學，無線電學，皆有所用.
雙曲線標準方程
焦點位於緃軸（y軸）之雙曲線：，其中：a者，雙曲線之實半軸也；b者，雙曲線之虚半軸也.
雙曲線參數方程
焦點位於橫軸（x軸）之雙曲線：，其中：a者，雙曲線之實半軸也；b者，雙曲線之虚半軸也.
焦點位於緃軸（y軸）之雙曲線：，其中：a者，雙曲線之實半軸也；b者，雙曲線之虚半軸也.
祖大壽
祖大壽，字复宇，遼東人. 仕明為靖東營游擊. 經略熊廷弼奏獎忠勤諸將，大壽與焉. 天啟初，廣寧巡撫王化貞以為​​中軍游擊. 廣寧破，大壽走覺華島. 大學士孫承宗出督師，以大壽佐參將金冠守島. 承宗用參政道袁崇煥議，城寧遠，令為高廣，大壽董其役. 方竟，太祖師至，穴地而攻，大壽佐城守，發巨砲傷數百人. 太祖攻不下，偏師略覺華島，斬冠，殪士卒萬餘. 太宗即位，伐明，略寧遠，崇煥令大壽將精兵四千人繞出我師後，總兵滿桂、尤世威等以兵來赴，戰寧遠城下. 會溽暑，我師移攻錦州，不克，遂引還. 明人謂之寧錦大捷.
明莊烈帝立，用崇煥督師，擢大壽前鋒總兵，掛征遼前鋒將軍印，駐錦州. 太宗嘗與大壽書，議遣使吊明熹宗之喪，且賀新君，大壽答書拒之. 越二年，太宗伐明，薄明都. 崇煥率大壽入衛，莊烈帝召見平台，慰勞，令列營城東南拒戰. 崇煥中太宗間，朝臣复論其「引敵脅和」，莊烈帝意移，復召入詰責，縛下獄. 大壽在側股栗，懼並誅，出，又聞滿桂為武經略，統寧遠將卒，不肯受節制，遂帥所部東走，毀山海關出，遠近大震. 莊烈帝取崇煥獄中書招之，孫承宗亦使撫慰，密令上章自列，請立功贖崇煥罪. 大壽如其言，莊烈帝優旨答之. 明年春，我師克永平等四城，太宗聞大壽族人居永平三十里村，命往收之，得大壽兄子一、子二及其戚屬，授宅居之，以兵監焉. 師出塞，貝勒阿敏等護諸將戍四城. 承宗令大壽與山西總兵馬世龍、山東總兵楊紹基會師率副將祖大樂、祖可法、張弘謨、劉天祿、曹恭誠、孟等攻灤州，灤州下，遂逼永平，阿敏等棄四城引兵還. 大壽复駐錦州.
明援師自松山至，阿山、勞薩、圖魯什擊敗之；自錦州至，貝勒阿濟格等擊敗之. 九月，遼東巡撫邱禾嘉，總兵官吳襄、鍾緯，合軍七千人赴援，上親率貝勒多鐸及圖魯什等以巴牙喇兵二百渡小凌河，乘銳擊破之. 圍合已月餘，上度大壽必期援師至，出城兵夾攻，乃令廝卒去城十里所，發砲樹幟，驟馬揚塵，若為援兵自錦州至者，而親率巴牙喇兵入山為伏. 大壽果以城兵出攻城西南隅台，篇古、葉臣及蒙古諸貝勒督所部禦戰，上親率巴牙喇兵自山上騰躍下. 大壽知墜計，急收兵入城，死傷百餘人. 自是閉城不復出. 越數日，明監軍道張春及襄、緯等合馬步兵四萬來援，渡小凌河，為嚴陣徐進，上與貝勒代善等以二萬人御之. 上率兩翼騎兵直入敵營，發矢射明軍. 明軍發槍砲，上督騎兵縱橫馳突，矢雨集，明軍遂敗. 襄先奔，佟養性屯敵營東發砲. 黑雲起天際，風從西來，明軍縱火，勢甚熾，將逼我陣，忽驟雨，反風向明軍，明軍益亂. 右翼兵入春營，逐北三十餘裡，獲春及副將張弘謨、楊華徵、薛大湖，參將薑新等三十三人，斬副將張吉甫、滿庫、王之敬，襄等皆遁走.
十月，上復使招大壽，並命弘謨等各以己意為書勸降，大壽率將吏見使者城外，曰：「我寧死於此，不能降也！」上復與大壽書諭降，許以不殺. 旋有王世龍者，越城出降，言城中糧竭，商賈諸雜役多死，存者人相食，馬斃殆盡. 參將王景又以於子章台降. 我師克傍城諸堡，收糗糧，葺壕壘. 大壽欲突圍，不得出. 上復遣姜新招大壽，大壽見新於城外，遣游擊韓棟與新偕還，棟怵我師嚴整，歸以白大壽，大壽始決降. 遂令其子可法出質，要石廷柱往議，上遣庫爾纏、龍什、寧完我與廷柱偕. 廷柱度壕見大壽，大壽曰：「人安得不死？今不能忠於國，亦欲全身保妻子耳. 我妻子在錦州，上將以何策俾我得與妻子相見耶？」上复令廷柱與達海往諭，即令大壽為計. 大壽遣其中軍副將施大勇來，言降後欲率從者詐逃入錦州，伺隙以城獻. 是時大凌河諸將皆原降，獨副將何可剛不從，大壽乃令掖以出城殺之. 大壽使以誓書至，上率諸貝勒誓曰：「明朝總兵官祖大壽，副將劉天祿、張存仁、祖澤洪、祖澤潤、祖可法、曹恭誠、韓大勳、孫定遼、裴國珍、陳邦選、李雲、鄧長春、劉毓英、竇承武，參將游擊吳良輔、高光輝、劉士英、盛忠、祖澤遠、胡弘先、祖克勇、祖邦武、施大勇、夏得勝、李一忠、劉良臣、張可範、蕭永祚、韓棟、段學孔、張廉、吳泰成、方一元、塗應乾、陳變武、方獻可、劉武元、楊名世等，今以大凌河城降. 凡此將吏兵民罔或誅夷，將吏兵民亦罔或詐虞. 有違此盟，天必譴之！」誓畢，上使龍什告大壽，大壽即日出謁，上與語良久，定取錦州策，以御服黑狐帽、貂裘、金玲瓏鞓帶、緞鞾、雕鞍、白馬賜之.
次日，命貝勒阿巴泰等將四千人為漢裝，從大壽取錦州，會大霧，不果行. 又次日為十一月朔，大壽以從子澤遠及從者二十六人入錦州，石廷柱、庫爾纏送之，夜渡小凌河，徒步去. 上令大凌河將吏兵民薙發，斂軍中餘粟分賚之. 方大凌河築城時，軍士、工役、商賈都三萬餘人，至是僅存萬一千六百八十二人，馬三十有二. 後數日，大壽自錦州傳語諸裨將：「前日行倉猝，從者少. 撫按防禦嚴，客軍眾，未得即舉事. 」又遣使以告上，上報以書，誡毋忘前約. 命隳大凌河城，引師還，至瀋陽，命達海傳諭慰諸降將，大壽諸子孫賜宅以居，厚撫之. 用貝勒岳託議，將以雪遼東、永平多殺謗也.
三年十月，上自將伐明，率鄭親王濟爾哈朗、豫親王多鐸出寧遠、錦州大道；睿親王多爾袞為左翼，自青山關入；貝勒岳託為右翼，自牆子嶺入. 大壽方屯中後所，以兵襲多鐸，土默特之眾先奔，多鐸師敗績. 次日，與濟爾哈朗合兵出，大壽斂兵不復戰. 上親率師至中後所，使諭大壽曰：「自大凌河別後，今已數載. 朕不憚辛苦而來，冀與將軍相見. 至於去留，終不相強. 曩則釋之，今乃誘而留之，何以取信於天下乎？將軍雖屢與我兵相角，為將固應爾，朕絕不以此介意. 將軍勿自疑！」次日，又縱俘齎敕往曰：「曩大凌河釋汝，朕之諸臣每謂朕昧於知人. 今將軍宜出城相見，若懷疑懼，朕與將軍可各將親信一二人於中途面語. 朕欲相見者，蓋為朕解嘲，亦使將軍子侄及大凌河諸將吏謂將軍能踐言也. 」大壽終不敢出. 石廷柱、馬光遠、孔有德等攻克旁近諸台堡，上乃命還師. 左右翼深入，師大捷.
四年二月，上復自將伐明，以武英郡王阿濟格為前鋒，親督軍圍松山，分兵攻連山、塔山、杏山. 明莊烈帝方召大壽入援，大壽甫行，我師至，乃還守寧遠. 時澤遠守杏山，大壽遣部將三、兵九百自水道赴援，半入城. 我噶布什賢兵躡其後，縱擊，得舟一，殺五十人. 上遣使至錦州諭大壽妻，令以利害導大壽來降. 大壽選蒙、漢兵各三百，授祖克勇及副將楊震、徐昌永等取道邊外趨錦州，至烏欣河口；阿爾薩蘭以滿、蒙兵一百六十戍焉，與戰，獲震，斬級八十四，得馬百五十. 克勇等依山為寨，上親督巴牙喇兵破其寨，斬昌永，獲克勇，斬級三百十一，得馬四百十一. 我兵攻松山，不克，會左右翼師還，上命罷攻還盛京. 大壽復入錦州. 是歲屢出師略錦州、寧遠、松山、杏山，皆未竟攻，得俘獲即引退.
五年三月，命鄭親王濟爾哈朗、貝勒多鐸率師屯田義州. 五月，上幸義州視師，蒙古蘇班岱等牧杏山城西，使請降，上命濟爾哈朗等率巴牙喇兵千五百人往迓. 大壽偵我師寡，令游擊戴明與松山總兵吳三桂、杏山總兵劉周智合兵七千人邀擊，濟爾哈朗引退以致敵，還擊，大敗之. 上親閱錦州城，攻城東五里台、城北晾馬台，皆下，刈其禾而還. 上命多爾袞、濟爾哈朗等將兵更番攻錦州. 六年三月，濟爾哈朗令諸軍環城而營，大壽令蒙古守陴. 邏卒至城下，蒙古兵自城上呼與語曰：「我城中積粟可支二三年，爾曹為長圍，豈遂足困我乎？」邏卒曰：「我師圍不解，自二三年至四五年，爾曹復何取食？」蒙古兵聞之皆懼. 貝勒諾木齊等遂遣使約降，啟郭東門納我師. 及期，大壽聞變，以兵出子城，蒙古兵與戰，我師逼城外，蒙古兵垂繩，援以登，吹角夾攻，大壽退保子城. 我師入其郛，得裨將十餘及蒙、漢民男婦五千三百六十七人. 明援兵自杏山至，濟爾哈朗為二伏，敗明兵，斬級一百七十，俘四千三百七十四人，得馬百十六、甲七十六.
五月，洪承疇督軍來援. 六月，多爾袞番代. 上遣學士羅碩以澤潤等書招大壽. 七月，上自將破明師，降承疇. 語見承疇傳. 大壽弟總兵大樂，游擊大名、大成從承疇軍，被獲，上命釋大成，縱之入錦州. 大壽使詣軍，言得見大樂，當降；既令相見，大壽再使請盟. 濟爾哈朗怒曰：「城旦夕可下，安用盟為？」趣攻之. 大壽乃遣澤遠及其中軍葛勳詣我師引罪. 翌日，大壽率將吏出降，即日諸固山額真率兵入城，實崇德七年三月初八日也. 上聞捷，使濟爾哈朗、多爾袞慰諭大壽，並令招杏山、塔山二城降，濟爾哈朗、多爾袞帥師駐焉.
阿濟格、阿達禮等以大壽等還，上御崇政殿召見，大壽謝死罪，上曰：「爾背我為爾主，為爾妻子宗族耳. 朕嘗語內院諸臣，謂祖大壽必不能死，後且復降，然朕決不加誅. 往事已畢，自後能竭力事朕則善矣. 」又諭澤遠曰：「爾不復來歸，視大壽耳. 曩朕蒞視杏山，爾明知為朕，而​​特舉砲，豈非背恩，爾舉砲能傷幾人耶？朕見人過，即為明言，不復省念. 大壽且無責，爾復何誅？爾年方少壯，努力戰陣可已. 」澤遠感激泣下. 六月，烏真超哈分設八旗，以澤潤為正黃旗固山額真，可法、澤洪、國珍、澤遠為正黃、正紅、鑲藍、鑲白諸旗梅勒額真. 大凌河諸降將初但領部院，至是始以典軍. 大壽隸正黃旗，命仍為總兵，上遇之厚，賜賚優渥. 存仁上言：「大壽悔盟負約，勢窮來歸. 即欲生之，待以不殺足矣，勿宜復任使. 」降將顧用極且謂其反覆，慮蹈大凌河故轍. 上方欲寵大壽諷明諸邊將，使大壽書招明寧遠總兵​​吳三桂，三桂，大壽甥也，答書不從. 大壽因疏請發兵取中後所，收三桂家族.
八年十月，濟爾哈朗帥師伐明，克中前所，並取前屯衛、中後所. 明年，世祖定鼎京師，大壽從入關. 子澤溥在明官左都督，至是亦降. 十三年，大壽卒.
大壽初未有子，撫從子澤潤為後. 其後舉三子，澤溥、澤洪、澤清. 澤清叛應吳三桂，語見三桂傳.
澤潤初授三等昂邦章京. 順治中，以從征叛將薑瓖，並遇恩詔，進一等精奇尼哈番又一拖沙喇哈番. 從阿爾津帥師鎮湖南，卒於軍. 乾隆初，定封二等子兼一云騎尉.
澤溥初降，授一等侍衛. 累遷福建總督. 乞休，卒.
澤洪分隸鑲黃旗. 順治元年，改參政為侍郎，澤洪仍任吏部. 入關追擊李自成，斬其將陳永福；克太原，复擊敗叛將賀珍、姜瓖. 敘功，並遇恩詔，累進一等精奇尼哈番，兼授內弘文院學士. 以疾解任，卒.
子良璧，襲爵，授參領，兼佐領. 從裕親王福全徵噶爾丹，擢西安副都統；復從撫遠大將軍費揚古出西路討噶爾丹，駐翁吉督餉. 噶爾丹從子丹濟拉襲翁吉，良璧擊之，敗走. 遷福州將軍，署福州總督. 卒. 乾隆初，定封一等男兼一云騎尉.
澤遠，順治間，積功，並遇恩詔，授世職一等阿達哈哈番. 累遷湖廣總督，加太子太保. 京察左遷. 尋卒.
魏道武帝
代滅時尚幼，母賀氏，攜帝依劉庫仁. 及庫仁子顯立，欲殺珪. 珪因奔賀蘭部，既而諸部大人推為代王. 後改國號為魏. 三九六年，即帝位，都平城. 討破劉顯、劉衛辰，伐後燕，圍中山，破慕容寶. 在位二十三年，為子清河王紹所弒. 謚號道武，廟號太祖. 年號登國、皇始、天興、天賜.
葡萄葡萄
葡萄葡萄，日本樂社，立於平成十三年.
鏈
分類:平成音樂
頂級域名
頂級域名者，域名之尾注也. 其類有三：曰通域，曰社稷，曰新通域. 通域者，官府、結社是也. 社稷者，英、美是也. 新通域者，謂自書其名者也.
地縛少年花子君
分類:平成漫畫 分類:令和動畫
西魏
西魏，北朝北魏之分，所西居長安者.
五三四年，魏孝武帝為高歡所迫，奔長安依關西大都督宇文泰，都長安. 歡立元善見為帝，自洛陽遷於鄴. 魏遂二分，長安在西，史稱西魏. 歷三帝，五五六年，為北周所廢.
西魏世系
禪讓宇文覺，魏亡 分類:北朝書
隸書
隸書者，秦下邽人程邈所造也. 邈字元岑，始為衙縣獄吏，得罪，始皇幽繫雲陽獄中. 覃思十年，益大小篆方圓，而為隸書三千字，奏之. 始皇善之，用為御史. 以奏事繁多，篆字難成，乃用隸字. 以為隸人佐書，故名隸書. 蔡邕《聖皇篇》云︰「程邈刪古立隸，文甄酆六書. 其四曰佐書是也. 」
秦造隸書以赴急，速為官司刑獄用之，餘尚用小篆焉. 漢亦因循，至和帝時，賈魴撰《滂喜篇》，以《蒼頡》為上篇，《訓纂》為中篇，滂喜為下篇，所謂三蒼也. 皆用隸字寫之，隸法由茲，而廣酈道元《水經》，曰︰「臨淄人發古塚，得銅棺前板，外隱起為字，言齊太公六世孫胡公之棺也. 惟三字是古，餘同今隸書. 證知隸字出古，非始於秦時. 若爾，則隸法當先於大篆矣. 」按︰胡公者，齊哀公之弟，靖胡公也. 五世六公，計一百餘年，當周穆王時也. 又二百餘歲，至宣王之朝，大篆出矣. 又五百餘，載至始皇之世，小篆出焉. 不應隸書，而效小篆. 然程邈所造書籍，共傳酈道元之說，未可憑也.
按八分，則小篆之捷，隸亦八分之捷. 漢陳遵字孟公，京兆杜陵人. 哀帝之世，為河南太守. 善隸書，與人尺牘主皆藏之，以為榮此. 其創開隸書之善也，爾後，鍾元常、王逸少各造其極焉.
蔡邕《隸書勢》曰︰「鳥跡之變，乃惟佐隸蠲彼繁文，崇茲簡，易修短，相副異體同勢. 煥若星陳，鬱若雲布. 纖波濃點，錯落其間，若鍾簴設，張庭燎飛，煙似崇臺，重宇層雲. 冠山遠而望之，若飛龍在天，近而察之，心亂目眩. 」成公《綏隸書勢》曰︰「蟲篆既繁草，槁近偽適之《中庸》，莫尚於隸. 」
《贊》曰︰「隸合文質，程君是先，乃備風雅. 如聆管絃長毫秋勁素體霜，妍摧鋒劍，折落點星，懸乍發紅，焰旋凝紫，煙金芝瓊，草萬世方傳. 」
楷書
楷書者，從篆隸而變也. 出於漢魏，未見於三代，其點畫波磔，橫縱直曲，員銳端側，悉有法矣. 夫分上而分下，辯左而辯右，宜偏宜中，或藏或露，有起而有止，當向而當背，其俯仰其收駐，其推讓其迴折，先後開合之次序，大小長短之類聚，必使其相稱相應，然後體始成. 而少合乎古人變楷初意耳. 不然字勢雖可愛，而無法之可，尚不過一楷書，俗吏如涪翁所云，此編名書法，三昧不知撰者誰氏. 其言或本於古人之已言，而書則未有能盡知也.
前元時，見於都下館閣，名臣家漁陽吳興巴西康里，常寶愛之參政. 周伯琦來吳中，久而人方知其有是編. 其歸鄱陽也，人始得而相傳之. 乃知諸公之寶愛果然也. 古人論書云，一須人品高，二須師法古. 是書之法，學者習之，固當熟之於手，必先修諸德，以熟之於身. 德而熟之於身，書之於手，如是而為書焉. 其容止之可觀，進退之可度，隱然自見於毫楮之間. 端嚴而不刻，溫厚而難犯，如鄧志弘之論蔡端明，可以為善書矣. 臨池君子，其謂然乎. 金華故翰仲伸識（元陳驛曾書法三昧）按玉海自唐以前皆謂楷為隸，至歐陽集右錄，誤以八分為隸書，自是漢刻皆目為漢隸，不觀大覺寺碑題曰：隸書蓋今楷字也.
學者須先楷法，作字必先大字. 八歲即學大字，以顏為法，十餘歲乃習中楷，以歐為法，中楷既熟，然後斂為小楷，以鍾王為法，楷書乃成.
邦語
邦語，一國之揭，邦人所共通也.
引據
分類:語言
李範奭
200px|縮圖|李範奭 李範奭，號鐵驥，故大韓民國軍官暨外交官. 光武四年十月二十日生於漢城. 日本併韓後亡命中華，行復國大業，入光復軍. 一九四五年二戰終，返韓. 一九四八年任韓國首揆，一九五〇年出使中華，一九五一年返韓. 一九七二年五月十一日卒，年七十有三.
分類:首爾特別市列傳
李彥宏灌頂事
李彥宏灌頂事，謂百度李彥宏爲人灌頂之事.
概要
時西元二〇一九年七月三日晨，百度人工智能開發者大會行於國家會議中心. 巳初二刻，李彥宏講演. 李彥宏，百度董事長也. 俟論自主泊車，有無名氏，突如攜瓶登臺，挾之左臂，沃灌其頂，不發一辭而去. 所持者，怡寶礦泉水. 事出倏然，眾啞然異之. 彥宏沃灌則頷首，焉乃拂手淨面，西言詰之「安以何故？！」. 諸眾鼓掌以勵李氏. 復曰：「夫人工智能，道阻且長，何事突發，誠難預測，一如諸君所見. 」再鼓掌. 復曰：「然吾儕之決心也不移. 人工智能，必利蒼生，是吾儕所堅信. 」復鼓之. 尋而灌頂士制於執役矣. 巳正，彥宏言畢.
輿論
事傳網絡，網民化用成語，云「宏顏獲水」、「水掉哥頭」、「礦濕奇才」若者. 或販短袖圓領衫，印「宏顏獲水」四字.
引據
分類:中華人民共和國紀事
無窮小
無窮小者，大於零而小於正數者也. 初，亞基米德以無窮小論切線，然謂無窮小之不存，以為此論有瑕耶. 十二世紀，婆什迦羅第二究無窮小，開微積分學之先，然泰西猶未知也. 至十七世紀，牛頓及萊布尼茨創微積分，然無窮小之義，時而非零，時而為零 ，似非嚴謹，人多病之. 反以最烈者，哲人貝克萊主教也，疇人遂立新法，微積分咸定義實數上，爭議遂息，而無窮小殆不復見. 然以無窮小言極限，頗合直觀，故仍偶見於入門課本. 一九六零年，魯賓遜另闢蹊徑，言趨向零之柯西數列為無窮小，立新數系，名超實數，以引伸實數. 此數系所算之微積分，世稱非標準分析.
中國地方
中國地方，西本州，古山陽道、山陰道之地，東連近畿，西以關門海峽望九州，南以瀨戶內海望四國，北為日本海. 康保四年行延起式，三分諸驛，有近國、中國、遠國，因以為名. 今中國地方轄廣島、岡山、山口、島根、鳥取諸縣. 古轄廿一國，今為五縣，口七百六十萬餘.
分類:中國地方區劃‎
亞當與夏娃
亞當者，男子之始祖也. 初，有至尊者稱上帝，其開天闢地，凡五日而成，有草木鳥獸並諸水. 六日造人，身以黃土，型象天帝，以神氣通其七竅，賜名亞當，以王天下，置於伊甸園.
帝感其悲，因使當眠，取一肋骨，復通神氣，摶土造女，名夏娃，婚姻之，為夫妻. 因夏氏受生于夫，人倫肇始，故以夫為尊，夫命是從，此古之德行也. 當與夏氏共掌伊甸，不苦於役，舉手得食，永生不死，無憂無慮，有萬方之化，怡然自得，可謂極樂寶境.
帝敕曰：「伊甸淨土，百無禁忌，蔬果皆可食. 然有知善惡樹，樹上知善惡果，絕不可食，入腹必死，唯慎. 」
初，亞當從之，有魔撒旦化蛇，言夏氏曰：「噫！伊甸大大，園林美美，果子磊磊，竟不可吃，帝令絕也！何其無情！」夏氏分辯：「客人謬矣. 院中之果，林檎、美竹、桑葚之數，可食也. 唯知善惡果不可食. 帝令如山，觸之即死，食之必亡，不敢稍逾約. 」蛇曰：「非也！知善惡果非鴆毒，服之名目，灼灼如帝，明明似天，可知世間善惡事，請用之. 」夏氏曰：「善」，遂啖之，又奉於夫.
既食禁果，二者身無衣帛，恥之，乃製芰荷以為衣，集芙蓉以為裳，採葉為葛，繅絲為綢. 帝知之怒，以其不從敕令，既食禁果，再食園中果，必得永生，故逐之，以基路伯持火劍守於園. 又以撒旦為蛇，刖其四足.
二人既放，帝諭亞當必勞作而得食，夏娃必受分娩之苦，亦必從其夫. 二人成於塵土，必歸於塵土.
當與夏氏生公子該隱、公子亞伯、公子塞特. 生塞特時百三十歲，又八百年卒. 事在創世紀.
亞當王老，公子該與公子亞二子爭位，該隱誅亞伯，王廢該而放之，公子塞繼其為王，為伊甸人之祖.
十世紀，有耶經外典本司拉之識成. 曰初亞當媾於百獸，不悅，上帝因以塵土造莉莉斯妻之. 後莉莉斯以女弱於男不悅，棄亞當，後為眾魔之母. 亞當泣於上帝，復以其肋造夏娃. 夏娃必從於其夫，而意志至純，故為撒旦所欺也.
行書
行書者，漢|後漢潁川劉德昇所作也. 即正書之小偽，務從簡易，相間流行，故謂之行書. 王愔云︰「晉世以來，工書者多以行書著名. 昔鍾元常善行狎書是也. 爾後王羲之、獻之，並造其極焉. 」獻之常白父云︰「古之章草，未能宏逸，頓異真體，合窮偽略之理，極草縱之致. 不若槁行之間，於往法固殊也，大人宜改體. 」觀其騰煙煬火，則迴祿喪精. 覆海傾河，則元冥失馭. 天假其魄，非學之功. 若逸氣縱橫，則羲謝於獻. 若簪裾禮樂，則獻不繼羲.
王珉《行書狀》云︰「邈乎，嵩岱之峻極爛. 若列宿之麗，天偉字挺，特奇書秀出，揚波騁藝餘好，宏逸虎踞. 鳳跱龍伸，蠖屈資胡氏之壯傑，兼鍾公之精密，總二妙之所長，盡要蔑乎？文質詳覽，字體究尋，筆跡粲乎？偉乎？如圭如璧，宛若盤螭之仰勢，翼若翔鸞之舒翮，或乃放手飛筆，雨下風馳，綺靡婉娩，縱橫流離. 」
《贊》曰︰「非草非真，發揮柔翰，星劍光芒，雲虹照爛，鸞鶴嬋娟，風行雨散，劉子濫觴，鍾胡彌漫. 」
揭
揭，又云表、選，通語代表，自一羣之中，取一物以表徵者也.
正統
正统可指：
于禁
魏益壽厲侯于禁字文則，漢泰山巨平人也.
黃巾起，鮑信招合徒眾，禁附從焉. 及曹操領兗州，禁與其黨俱詣為都伯，屬將軍王朗. 朗異之，薦禁才任大將軍. 操召見與語，拜軍司馬，使將兵詣徐州，攻廣戚，拔之，拜陷陳都尉.
從討呂布于濮陽，別破布二營於城南，又別將破高雅於須昌.
從攻壽張、定陶、離狐，圍張超於雍丘，皆拔之.
從征黃巾餘黨劉辟、黃邵等，屯版粱，邵等夜襲操營，禁帥麾下擊破之，斬邵等，盡降其眾，遷平虜校尉.
從圍袁術將橋蕤於苦，斬蕤等四將.
復從攻張繡於穰，擒呂布於下邳，別與史渙、曹仁攻眭固於射犬，破斬之.
操初征袁紹，紹兵盛，禁願為先登. 操壯之，乃選步騎二千人，使禁將，守延津以拒紹，自引軍還官渡. 劉備以徐州叛，操東征之. 紹攻禁，禁堅守，紹不能拔. 復與樂進等將步騎五千，擊紹別營，從延津西南緣河至汲、獲嘉二縣，焚燒保聚三十餘屯，斬首獲生各數千，降紹將何茂、王摩等二十餘人. 操復使禁別將屯原武，擊紹別營于杜氏津，破之. 遷裨將軍，從還官渡. 操與紹連營，起土山相對. 紹射營中，士卒多死傷，軍中懼. 禁督守土山，力戰，氣益奮. 紹破，遷偏將軍. 冀州平.
操嘗恨朱靈，欲奪其營. 以禁有威重，遣禁將數十騎，賫令書，徑詣靈營奪其軍，靈及其部衆莫敢動；乃以靈爲禁部下督，衆皆震服，其見憚如此.
昌豨復叛，遣禁征之. 禁急近攻豨；豨與禁有舊，詣禁降. 諸將皆以為豨已降，當送詣操，禁曰：「諸君不知公常令乎！圍而後降者不赦. 夫奉法行令，事上之節也. 豨雖舊友，禁可失節乎！」自臨與豨決，隕涕而斬之. 是時操聞而歎曰：「豨降不詣吾而歸禁，豈非命耶！」益重禁. 東海平，拜禁虎威將軍.
後與臧霸等攻梅成，張遼、張郃等討陳蘭. 禁到，成舉眾三千餘人降. 既降復叛，其眾奔蘭. 遼等與蘭相持，軍食少，禁運糧前後相屬，遼遂斬蘭、成. 增邑二百戶，並前千二百戶.
操常恨朱靈，欲奪其營. 以禁有威重，遣禁將數十騎，齎令書，徑詣靈營奪其軍，靈及其部眾莫敢動；乃以靈為禁部下督，眾皆震服，其見憚如此. 遷左將軍，假節鉞，分邑五百戶，封一子列侯.
建安二十四年，操駐長安，使曹仁討關羽於樊，又遣禁及龐德助仁. 秋，大霖雨，漢水溢，平地水數丈，禁等七軍皆沒. 禁與諸將登高望水，無所回避，羽乘大船就攻禁等，禁遂降，惟德不屈節而死. 操聞之，哀歎者久之，曰：「吾知禁三十年，何意臨危處難，反不及龐德邪！」會孫權擒羽，獲其眾，禁復在吳.
文帝踐阼，權稱藩，遣禁還. 帝引見禁，鬚髮皓白，形容憔瘁，泣涕頓首. 帝慰諭以荀林父、孟明視故事，拜安遠將軍. 欲遣使吳，先令北詣鄴謁高陵. 帝使豫於陵屋畫關羽戰克、龐德憤怒、禁降服之狀. 禁見，慚恚發病薨. 諡禁曰厲侯.
特徵
是時，禁與張遼、樂進、張郃、徐晃俱為名將，操每征伐，咸遞行為軍鋒，還為後拒；而禁持軍嚴整，得賊財物，無所私入，由是賞賜特重. 然以法禦下，不甚得士眾心.
李汶一之
李汶，字一之，江蘇鎮江人. 清宣統元年生，民國二十二年卒業於唐山交通大學土木系，與林同驊、張維、嚴愷、劉恢先皆同窗也. 時交大校制甚小，惟土木系一班，卒業者未足五十人，然皆英才也. 而汶為其優者，以高第留校為教. 屬唐山交大「四少」，嘗尊曰「唐山交大最後之名師」. 嘗兼校圖書館長，入中國建築學會、中國建築師學會、中國鐵道學會、四川土建學會、四川建築學會. 任《中國鐵路詞典》委員會副總編. 二〇〇二年，歿. 其弟子，國務院副總理李嵐清. 汶嘗立西南交大之校徽.
分類:江蘇省列傳
東魏
東魏，北朝北魏之分，所東居鄴者.
五三四年，魏孝武帝為高歡所迫，奔長安依關西大都督宇文泰，都長安. 歡立元善見為孝靜帝，自洛陽遷於鄴. 魏遂二分，鄴在東，史稱東魏. 擁洛陽之東北魏故土，高歡與子高澄、高洋相繼執政. 五五〇年，高洋廢孝靜，稱帝，立北齊.
老撾
老撾，亦曰寮國，全稱老撾人民民主共和國（老撾文：ສາທາລະນະລັດ ປະຊາທິປະໄຕ ປະຊາຊົນລາວ），東南亞之國也. 居中南半島之內陸，無海疆，山多林密. 東臨越南，南伴柬埔寨，西之泰王國、緬甸，北至中國. 民多務農，物產豐足.
京
京者，帝、王、朝廷所居之邑也，亦曰都，各部、衙、院立焉. 舉國政事，咸出其地. 常為邦國中邑之至大者.
老撾
古名南掌，始立國于十四世紀中，傳其王出自中國，號擁精壯三十萬，象|戰象萬乘. 及後四百年，暹羅屢襲之，掠其土. 復越百年，合於法屬印度支那. 二戰之後，始得自治. 未幾越戰起，越南軍其東土，力為棧道，曰「胡志明小道」. 美軍機遂盡毀之，由是戰亂無休. 至一九七五年南越敗亡，方得解. 已而寮王遜位，共和乃興，迄於今世.
其國直轄市有一，曰：萬象市；行政特區亦有一：曰賽宋本， 外劃十六省，曰：豐沙里、曰琅南塔、曰博喬、曰琅勃拉邦、曰烏多姆賽、曰華潘、曰沙耶武里、曰川壙、曰永珍、曰波里坎賽、曰甘蒙、曰沙灣拿吉、曰沙拉灣、曰色貢、曰占巴塞、曰阿速坡. 又，黔首百姓，多分其國為上、中、下三大區耳.
大大曉
doa，日本樂社，立於平成十六年.
暴力莽原
鏈
分類:平成音樂
大大曉
鏈
分類:平成音樂
金載圭
金載圭，號德山，故大韓民國軍官. 大正十五年生，和名金本元一. 慶尚北道善山郡人.
少從軍，一九六一年，同朴正熙興五一六之變，一九七三年膺選國會議員，後任中央情報部次長，一九七四年，轉任建設部長，一九七六年十二月，任中央情報部長，一九七九年十月二十六日，弒總統朴正熙於首爾宮井洞，舉世皆驚；一九八零年正月二十八日，問絞，年五十有五.
分類:慶尚北道列傳
中曾根康弘
中曾根康弘，大正七年，生於群馬縣高崎市. 歷拜通商產業大臣、運輸大臣、內閣總理大臣. 自由民主黨人. 昭和五十七年，就自由民主黨總裁之任，而身兼日本首相. 令和元年，因衰老卒於東京都，年百有一.
分類:昭和列傳 分類:平成列傳 分類:群馬縣列傳
距
兩點之距，當世曰度量耳. 於流形，乃二點測地線之長. 於歐氏幾何，乃二點直線之長.
點集之距，集中物距點之最短者.
二集之距，二集所屬相距最短者.
兩點之距
今有點A(x_0,y_0)、B(x_1,y_1)，則，其導自勾股定理.
中點公式
A、B之中點
點線之距
以點、線L:ax+by+c=0之距
平行線之距
兩平行線並之距. 此導以點線之距矣.
澎湖跨海大橋
澎湖跨海大橋，民國五十九年竣工，越吼門水道，接白沙、西嶼二島，長二千四百九十四米.
東京德語生徒
Tokyo Germanistic Student，日本樂社，立於平成十五年.
後梁
梁，五代之一也.
東京德語生徒
鏈
分類:平成音樂
後梁
唐天祐四年，朱溫廢唐哀帝，自立為帝，建號梁，都汴州開封府，史稱後梁，以別於蕭衍所建之南梁. 龍德三年，十月梁末帝被殺，後梁為後唐所滅. 後梁自太祖丁卯歲建國至末帝癸未，凡二代三主十七年.
史弘肇
史弘肇，字化元，鄭州滎澤人，後漢大臣也. 父潘，本田家. 宏肇少遊俠無行，拳勇健步，日行二百里，走及奔馬. 梁末，每七戶出一兵，宏肇在籍中，後隸本州開道都，選入禁軍. 嘗在晉祖麾下，遂留爲親從，及踐阼，用爲控鶴小校. 高祖鎮太原，奏請從行，升爲牙校，後置武節左右指揮，以宏肇爲都將，遙領雷州刺史. 高祖建號之初，代州王暉叛，以城歸契丹，宏肇征之，一鼓而拔，尋授許州節度使，充侍衞步軍都指揮使. 會王守恩以上黨求附，契丹主命大將耿崇美率眾登太行，欲取上黨，高祖命宏肇以軍應援. 軍至潞州，契丹退去，翟令奇以澤州迎降. 會河陽武行德遣人迎宏肇，遂率眾南下，與行德合. 故高祖由蒲、陜赴洛如歸，宏肇前鋒之功也.
宏肇嚴毅寡言，部轄軍眾，有過無舍，兵士所至，秋毫不犯. 部下有指揮使，嘗因指使少不從命，宏肇立撾殺之，將吏股栗，以至平定兩京，無敢幹忤. 從駕征鄴回，加同平章事，充侍衞親軍都指揮使，兼鎮宋州. 高祖大漸，與樞密使楊邠、周太祖、蘇逢吉等同受顧命. 隱帝嗣位，加檢校太師、兼侍中. 居無何，河中、永興、鳳翔連橫謀叛，關輔大擾，朝廷日有征發，群情憂揣，亦有不逞之徒，妄構虛語，流布京師. 宏肇都轄禁軍，警衞都邑，專行刑殺，略無顧避，無賴之輩，望風匿跡，路有遺棄，人不敢取. 然而不問罪之輕重，理之所在，但雲有犯，便處極刑，枉濫之家，莫敢上訴. 巡司軍吏，因緣爲奸，嫁禍脅人，不可勝紀. 時太白晝見，民有仰觀者，爲坊正所拘，立斷其腰領. 又有醉民抵忤一軍士，則誣以訛言棄市. 其他斷舌、決口、斫筋、折足者，僅無虛日. 故相李崧爲部曲誣告，族戮於市，取其幼女爲婢. 自是仕宦之家畜仆隸者，皆以姑息爲意，而舊勛故將失勢之後，爲廝養輩之所脅制者，往往有之. 軍司孔目吏解暉，性狡而酷，凡有推劾，隨意鍛煉. 人有抵軍禁者，被其苦楚，無不自誣以求死所，都人遇之，莫敢仰視. 有燕人何福殷者，以商販爲業. 嘗以十四萬市得玉枕，遣家僮及商人李進賣於淮南，易茗而回. 家僮無行，隱福殷貨財數十萬，福殷責其償，不伏，遂杖之. 未幾，家僮詣宏肇上變，言契丹主之入汴也，趙延壽遣福殷賫玉枕陰遺淮南，以致誠意. 宏肇即日遣捕福殷等系之. 解暉希旨，榜掠備至，福殷自誣，連罪者數輩，並棄市. 妻女爲宏肇帳下分取之，其家財籍沒.
周太祖有鎮鄴之命，宏肇欲兼領機樞之任，蘇逢吉異其議，宏肇忿之. 翌日，因竇貞固飲會，貴臣悉集，宏肇厲色舉爵屬周太祖曰：「昨晨廷論，一何同異！今日與弟飲此. 」楊邠、蘇逢吉亦舉大爵曰：「此國家之事也，何足介意！」俱飲釂. 宏肇又厲聲言曰：「安朝廷，定禍亂，直須長槍大劍，至如毛錐子，焉足用哉！」三司使王章曰：「雖有長槍大劍，若無毛錐子，贍軍財賦，自何而集？」宏肇默然，少頃而罷. 未幾，三司使王章於其第張酒樂，時宏肇與宰相、樞密使及內客省使閻晉卿等俱會. 酒酣，爲手勢令，宏肇不熟其事，而閻晉卿坐次宏肇，屢教之. 蘇逢吉戲宏肇曰：「近坐有姓閻人，何憂罰爵！」宏肇妻閻氏，本酒妓也，宏肇謂逢吉譏之，大怒，以醜語詬逢吉. 逢吉不校，宏肇欲毆逢吉，逢吉策馬而去，宏肇遽起索劍，意欲追逢吉. 楊邠曰：「蘇公是宰相，公若害之，致天子何地，公細思之！」邠泣下. 宏肇索馬急馳而去，邠慮有非常，連鑣而進，送至第而還. 自是將相不協如水火矣. 隱帝遣王峻將酒樂於公子亭以和之，竟不能解. 其後李業、郭允明、後贊、聶文進居中用事，不悅執政. 又見隱帝年漸長，厭爲大臣所制，嘗有忿言，業等乃乘間譖宏肇等，隱帝稍以爲信. 業等乃言宏肇等專權震主，終必爲亂，隱帝益恐. 嘗一夕，聞作坊鍛甲之聲，疑外有兵仗卒至，達旦不寐. 自是與業等密謀禁中，欲誅宏肇等. 議定，入白太后，太后曰：「此事豈可輕發耶！更問宰臣等. 」李業在側，曰：「先皇帝言，朝廷大事，莫共措大商量. 」太后又言之，隱帝怒曰：「閨門之內，焉知國家之事！」拂衣而出. 內客省使閻晉卿潛知其事，乃詣宏肇私第，將欲告之，宏肇以他事拒之不見. 乾祐三年冬十一月十三日，宏肇入朝，與樞密使楊邠、三司使王章同坐於廣政殿東廡下，俄有甲士數十人自內而出，害宏肇等於閣，夷其族. 先是，宏肇第數有異，嘗一日，於階砌隙中有煙氣蓬勃而出. 禍前二日昧爽，有星落於宏肇前三數步，如迸火而散，俄而被誅. 周太祖踐阼，追封鄭王，以禮葬，官爲立碑.
宮商角社
宮商角社，日本樂社，立於平成十四年.
唐努烏梁海
唐努烏梁海，今屬俄羅斯圖瓦共和國. 在烏裏雅蘇台之北，東南土謝圖汗部，南賽音諾顏部，西阿勒泰烏梁海，西南扎薩克圖汗部，北俄羅斯. 有總管五：曰唐努，曰薩拉吉克，曰托錦，曰庫布蘇庫勒諾爾，曰奇木奇克河.
康熙五十四年，扎薩克圖汗部和托輝特輔國公博貝隨大軍赴推河防準噶爾策妄阿拉布坦，言：「準噶爾不靖，恃烏梁海障之. 乞往招，若抗即以兵取. 扎薩克台吉濟納彌達阿裏雅及根敦羅卜藏克兵俱習戰，請與同往. 」上韙其議，從之. 九月，烏梁海頭目和羅爾邁率屬降. 先是和羅爾邁居吹河，嘗以越界射獵為博貝縛獻，上宥其罪，諭還巢. 至是將遣子瑚洛處納請降. 博貝至，因遷其遊牧赴特斯. 冬，和羅爾邁遁，博貝追至呼爾罕什巴爾，執之. 五十九年，博貝擒烏梁海逃眾，晉貝勒. 時從征西將軍祁裏德軍. 六十年六月，議政王大臣議覆祁裏德，新收烏梁海二千五百三十名，應送至巴顏諾爾克地方居住，令車臣汗等旗分派兵三百名，並派台吉協同駐紮防守. 雍正二年，諭曰：「朕詢貝勒博貝，管轄烏梁海何以資生. 據奏在將軍祁裏德處借餉一萬八千餘兩，買牲分給，各得產業，今勝於昔. 所有借項，自以貝勒俸逐年扣抵. 朕思烏梁海俱朕之百姓，豈有朕之百姓而借餉於朕之理？所借銀兩，不必扣還. 諭祁裏德知之. 」三年，烏梁海和羅爾邁復遁，由阿哩克竄準噶爾界，博貝遣子額璘沁由托濟邀擒，而自赴克木克木齊克緝叛黨，誅之.
初額魯特與喀爾喀構兵時，錯處科布多、烏蘭固木. 噶爾丹既滅，喀爾喀西境直抵阿勒泰，自唐努山陰之克木克木齊克至博木等處，皆博貝及來歸之額魯特貝淩旺布所屬烏梁海遊牧. 四年，策旺阿拉布坦言克木克木齊克舊隸準噶爾，乞還，上不許，慮伺間略烏梁海，詔博貝率所部兵千，隨前鋒統領定壽駐唐努山陽特斯地方防護之. 尋諭理籓院曰：「朕詳思克木克木齊克烏梁海皆博貝所屬，和羅爾邁既已就擒，交博貝撫恤，居之公所. 但念此等人向在喀爾喀邊外林木中射獵為生，與準噶爾所屬烏梁海接壤，又與俄羅斯連界. 宜令博貝等同大臣前往曉諭，令自為預備，以防不虞. 」三月，命大臣一員帶布帛茶葉賞克木克木齊克地方烏梁海，並令揀老成服眾之人作為首領.
五年，額駙策淩等與俄羅斯訂約，自恰克圖、鄂爾輝圖兩間為界，所立之鄂博，迤西至肯哲馮達霍呢音嶺、克木克木齊克之博木、沙弼納嶺. 循此山梁，由正中分中劃界，其兩邊各取五貂之烏梁海，仍令照舊各歸其主，彼此各徵一貂之烏梁海. 自定界之日，將各取一貂之處停止.
十年，與俄國定界約，是部之沙賓達巴哈實為西疆劃界之第一地段. 同治三年十一月，烏裏雅蘇台將軍明誼等奏：「唐努烏梁海遊牧內，俄使前開議單，載唐努鄂拉達巴哈即系唐努山嶺，自沙賓達巴哈界牌起，先往西，後往南. 亦據該使呈繪圖志，有順薩彥山嶺至奎屯鄂博所有界限地名. 我國舊存圖內雖無其地名，然據該使所指方向，續經庫倫辦事大臣文盛送雍正五年已定交界圖志，名目雖殊，界限大致相似. 唐努烏梁海遊牧雖有被俄人包去之嫌，與西二盟遊牧無礙. 明年立界時，俟與麟興、車林敦多布等妥商辦理. 」四年八月，麟興等奏：「據委員岳嵩武稟報，與唐努烏梁海總管凡齊爾馳赴博果素克大壩履勘起，沿站按圖詳查，行至唐努鄂拉達巴哈，核與俄國所畫唐努鄂拉達巴哈邊界相符. 除薩彥山因無路徑不能履勘，其唐努鄂拉達巴哈及邊境應分之珠嚕淖爾、塔斯啟勒山、哈喇塔蘇爾山、德布色克哈山數處，擇擬立界處所，繪會勘圖志呈閱. 」時俄立界使臣以事不能至. 九月，明誼等以軍務緊急，請緩約俄使立界. 六年，俄人遂越界至總管邁達爾遊牧內烏克果勒地方建屋種地. 總理各國事務衙門照會俄使，始由庫倫俄官行文令送之回國. 是年，廷旨促麟興等建立西疆毗連俄境界牌鄂博. 六月，專命榮全迅與俄官會立烏裏雅蘇台邊卡界牌鄂博. 八年五月，榮全與俄使穆魯木策夫至是部西南之賽留格木山嶺會立牌博，於是月二十六日起行，順賽留格木嶺至是部西南邊境盡處之博果蘇克壩，立第一界牌鄂博，科城立牌博於南，俄國立牌博於西. 由此向東北約八十里，名塔斯啟勒山，於山頂立第二牌博. 又向東北約九十里，至珠嚕淖爾，俄使言只就珠嚕淖爾迤北數十里唐努山之察布齊雅壩止，建立鄂博，由此直向西北，統至沙賓達巴哈，路既便捷，尤易行走. 榮全以俄使所指之路俱系是部遊牧內地，若照俄使所議，不惟與原圖大不相符，且將是部遊牧包去大半，向俄使反復開導，仍如原圖，於珠嚕淖爾東南之哈爾根山立第三牌博. 順淖爾北岸約二十餘里，至唐努山南察布齊雅壩，立第四牌博. 沿唐努山南，向西過莫多圖河、紮勒都倫河、烏爾圖河、察罕紮克蘇圖河，順哈喇塔蘇爾海山，至沙克魯河，轉向東北約二百五十餘里，至庫色爾壩，系是部西方邊界，立第五牌博. 向西北九十餘里，至唐努鄂拉達巴哈末處，過哈喇河偏西山下楚拉察水流之處，立第六牌博. 向北又東，順薩彥山過瑪納瑚河、蒙納克河、浩拉什河，由喀喇淖爾至蘇爾大壩，約一百五十里，立第七牌博. 向北又東約三百六十餘里，山脈連貫，直至沙賓達巴哈，於舊牌博之東山頂上立第八牌博. 照原圖至賽留格木山博果蘇克壩上，紅線以左為中國地，紅線以右為俄國地. 至六月二十二日竣事，而是部阿勒泰河、阿穆哈河區域皆入於俄.
光緒五年，烏裏雅蘇台將軍以奇木齊克河總管報俄商在唐努烏梁海屬建蓋行棧數處，及春季以來，有俄人或三五十人或八九十人不等，在奇木齊克河北一帶中唐努山內刨挖金砂，例應禁止，咨總理各國事務衙門照會俄署使凱陽德轉飭邊官查禁. 七年五月，烏裏雅蘇台將軍以俄人在薩爾魯克地方居住，紮立木棚十處，附近挖過金砂大小凡一百餘處，照會俄駐庫領事迅飭邊界官嚴禁.
十四年四月，烏裏雅蘇台將軍杜嘎爾奏稱：「所轄唐努烏梁海屬地邊外自柏郭蘇克西北至沙賓達巴罕，中國設立界牌，每年夏季派員會同查閱. 其嶺一東一南，至烏裏雅蘇台，即嶺之左，歸中國屬，載在條約. 乃俄人竟於沙賓達巴罕以東，霍呢章達巴罕以西，唐努所屬爾裏黨、薩布塔爾、都不達果勒、車爾裏克、荊格等河岸地方，前經查驗過俄人挖金共四十五處，至今仍在薩布塔爾、車爾裏克兩處附近河岸開挖甚多. 烏克、多倫兩河地方，俄人明固賴等任意開墾地畝，長一千三百餘廣尺，寬八百二十餘廣尺. 俄人雅固爾等於薩拉塔木、博木、額奇布拉克、多倫、烏克、車爾裏克、托勒博、薩斯多克、密崗嚕勒、紮庫勒、哈達努額奇依斯克、木阿瑪、阿克河口、吉爾噶琥河口、吉爾紮拉克等十五處建蓋堅屋，南入我境至數百之多. 本年派佐領榮昌等往烏梁海吉爾拉裏克地方會俄官辯論挖金、蓋房、種地各案，俄官一味支吾，執意不辦，應由總理各國事務衙門逐件查覆. 」旋由總理事務衙門覆奏：「請飭將軍等詳勘界限，研究根由，援據約章，與俄酋竭力辯論. 倘彼堅執，或應知照駐俄使臣，嚴請外部妥籌辦法，或即估給蓋房之費，令從速遷徙，由將軍等就近相機籌定，奏明辦理. 」十月，祥麟等奏覆派吉玉等由烏梁海印務處於六月自廕木噶拉泰起程，履勘車爾裏克等處，往返兩月有餘，已將俄人在境內挖金、蓋房、種地三事詳細查明，繕單入告. 命總理各國事務衙門照會俄使，將越界在唐努烏梁海挖金、蓋房、種地之背約俄人遷回本國.
二十五年八月，烏裏雅蘇台參贊大臣志銳以奇木齊克河總管請給印奏入，命連順察看情形，奏明辦理. 尋覆奏，以「奇木齊克河與唐努總管相隔實在千里之外，中間橫亙賽音諾顏部之額魯特扎薩克貝子達克丹多爾濟所屬烏梁海，遇有齟齬，文報不通，凡事轉報總管，未能直達烏城. 奇木齊克河實有二千一十三戶，丁口已幾萬人. 唐努總管每年勒派各情，亦所恆有. 其他毗連俄界，交涉事多. 既，十蘇木連結懇求，是與唐努總管其心已離，兩不相下，倘有事故，亦難收拾. 若將數十年仰希朝廷之恩，一旦下頒，必能自固籓籬，為我遮罩. 況有東烏梁海請印在前，似難以不符體制為解，請仍賞給印信」. 得旨，如所請.
二十六年，詔連順等備邊. 時拳匪事起，中外人心惶惑. 連順檄唐努烏梁海總管棍布多爾濟、薩拉吉克烏梁海總管巴勒錦呢瑪、托錦烏梁海總管淩魁、庫布蘇庫勒諾爾烏梁海總管克什克濟爾噶勒、奇木齊克河烏梁海總管海都布調兵練團，嚴密舉辦. 棍布多爾濟等均能刻日成軍. 復籌幫軍食，擇要加兵防守，善待俄商，毋生邊釁. 二十八年十二月，連順等再請獎敘，疏入，予克什克濟爾噶勒二品頂戴，海都布二品花翎. 是年，連順以「烏梁海向風沐化幾二百年，直與喀爾喀蒙古無異. 我國商民仍守舊規，不敢違禁潛往貿易. 至俄商之在烏梁海貿易者，不計其數，建蓋房屋，常年居住，每年收買鹿茸、狐、狼、水獺、猞猁猻、貂皮、灰鼠，為款甚钜，致烏梁海來烏城呈交貢皮時，竟至無貨可以貿易. 惟有變通辦理，如在烏城貿易商民原赴烏梁海貿易者，准即報官前往，仍由將軍衙門照章酌給六個月限票，並嚴飭守卡官兵認真稽查，不准挾帶違禁之物」. 允之.
宣統元年，烏裏雅蘇台將軍堃岫等以奇木齊克河總管海都布率奏本旗十蘇木公揀海都布長子達魯噶布音巴達爾琥辦事勤能，眾心傾服，請補總管，允之.
是部天和土腴，有灌溉之利，宜麥. 有金、銅、石棉諸礦，林木亦富. 達布遜山產石鹽，是部全境及科布多北部皆資之. 唐努、薩拉吉克、托錦三總管各有佐領四，庫布蘇庫勒諾爾總管佐領二，奇木齊克河總管佐領十. 薩拉吉克別名薩爾吉格，托錦別名陶吉，總管皆無印. 庫布蘇庫勒諾爾別名庫蘇古淖爾，奇木齊克河別名肯木次克，有印. 此外扎薩克圖汗部右翼右旗有五佐領：一在庫蘇古爾泊北，一在華克穆河東北，一在格德勒爾河西，一在謨什克河西，一在紮庫爾河源. 賽音諾顏部額魯特貝子旗佐領十三，皆南依鄂爾噶汗山，西接阿勒泰淖爾烏梁海. 哲布尊丹巴呼圖克圖徒眾所屬佐領三，西臨華克穆河.
分類:俄羅斯地方志
袁安
袁安字卲公，漢汝南汝陽人. 初為縣功曹. 後舉孝廉，任城令. 永平十三年，楚王英謀為逆. 明年，安拜楚郡太守. 安到郡，不入府，先往案獄，理其無明驗者，出四百餘家. 歲餘，徵為河南尹. 在職十年，名重朝廷. 建初八年，遷太僕. 章和元年，代桓虞為司徒.
和帝即位，竇太后臨朝，后兄憲北擊匈奴，安諫不聽. 竇憲復出屯武威. 明年，北單于為耿夔所破，北地空，憲乃上立降者左鹿蠡王阿佟為北單于，置中郎將領護，安乃上封事. 又與憲更相難折. 憲言辭驕訐，至詆毀安，安終不移. 憲竟立右鹿蠡王於除鞬為單于，後遂反叛，如安策. 四年春，薨. 子京、敞最知名.
後晉
晉，五代之三也.
後唐清泰三年，石敬瑭引契丹兵滅後唐，自立為帝，建號晉，都汴州開封府，史稱後晉，以別於司馬炎所建之晉. 晉將幽雲十六州交割契丹. 開運三年，為契丹所滅. 後晉自高祖丙申歲建國至出帝丙午，凡二代二主十壹年.
晉世系
契丹亡晉，漢代領中原
鈴木善幸
鈴木善幸，明治四十四年，生於岩手縣下閉伊郡山田町. 歷拜郵政大臣、厚生大臣、農林大臣、內閣官房長官、內閣總理大臣. 自由民主黨人. 昭和五十五年，就自由民主黨總裁之任，而身兼日本首相. 平成十六年，因肺炎卒於東京都新宿區，年九十三.
分類:昭和列傳 分類:平成列傳 分類:岩手縣列傳
洞里薩湖
洞里薩湖，又名曰淡洋，柬埔寨之湖也. 居金邊之西北，為東南亞至大.
旱季形狹長，至淺而凅，有洞里薩江之南入湄公河於金邊，其滂可廣植稻米，半年二熟. 雨季湄公河之水倒灌以入，江無存焉，水圓甚廣，多生魚蝦.
因號柬北糧碗，今環湖之口三百餘萬，多務農漁. 除金邊外，臨湖之太城有五，曰馬德望、曰菩薩、曰暹粒、曰磅通、曰磅清揚.
草書
草書者，漢|後漢徵士張伯英之所造也. 梁武帝《草書狀》曰︰「蔡邕云︰『昔秦之時，諸侯爭長. 羽檄相傳，望烽走驛，以篆隸之難，不能救速，遂作赴急之書，蓋今草書是也. 』余疑不然. 創制之始，其閒者鮮. 且此書之約略，既是蒼黃之世，何粗魯而能識之？」又云︰「杜氏之變隸，亦由程氏之改篆. 其先出自杜氏，以張為祖，以衛為父，索為伯叔，二王為兄弟，薄為庶息，羊為僕隸者. 」故唐張懷瓘以為諸侯，爭長之日，則小篆及楷隸未生，何但於草？蔡公不宜至此，誠恐後誣案.
索靖《草書狀》云︰「聖皇御世，隨時之宜. 《蒼頡》既工，書契是為損之. 草隸以崇簡易，草書之狀也. 宛若銀鉤飄，若驚鸞舒翼，未發若舉復，安於是多才之英，篤藝之彥？役心精微，耽思文憲，守道兼權，觸類生變，離析八體，靡形不判，騁辭放手，雨行冰散，高音翰厲，溢越流漫，著絕藝於紈素，垂百代之殊觀. 」
《贊》曰︰「草法簡略，省繁錄微. 譯言宣事，如矢應機. 霆不暇發，電不及飛. 徵士已沒，道愈光輝. 明神在享，其靈有歇. 斯藝漫流，終古無絕. 」
汪安鈞
汪安鈞，湖北人. 太平天國大將也. 從太平軍，隸李秀成部，為天將. 清咸豐十一年十一月底，從取浙江杭州. 明年正月，駐於此，後封慷王. 同治二年二月，合锺萬信等破浙江按察使劉典於皖南休寧長林，復於徽州潛口挫之，而移黟縣、太平，仍回守蘇州也. 十月十八日，會總兵程學啟於洋澄湖，欲降之，並言蘇州城叛謀之事. 十月廿四日，與郜永寬等皆言不可戰，而譚紹光則不從，遂刺殺之，合其黨獻城降也. 廿六日，為江蘇巡撫李鴻章殺之.
引據
《汪安鈞列傳》
分類:太平天囯列傳
少女廿三區
少女廿三區，日本樂社，立於平成十六年.
鏈
分類:平成音樂
阿育王
阿育王，古印度摩揭陀孔雀王朝之王也. 世稱阿輸迦、無憂王. 摩揭陀幾一印度之地，當馬其頓之東侵. 以阿育王時為極致. 崇佛，作法輪，遣子佈道，南達錫蘭.
正親町天皇
正親町天皇諱方仁，後奈良天皇二子也，母參議萬里小路賢房之女吉徳門院藤原榮子. 永正十四年五月廿九生，天文二年封親王. 弘治三年先皇崩，十月廿七即位為天皇. 四年二月廿八以《群書治要》曰「保世持家、永全福祿者也」，改元永祿.
時公室貧弱，日本屆戰國之世，無力舉即位之禮. 永祿三年毛利元就獻金，方成，皇命日不行. 後織田信長上洛，信長欲藉天皇之尊，敕命敵國弭兵，故信長尊皇. 信長薨，豐臣秀吉繼起，從信長之道隆天皇為尊，且復營御所. 蓋秀吉本布衣，欲藉公室之威名號令天下.
天正十四年十一月七，內禪皇孫和仁親王. 文祿二年正月初五崩，葬深草北陵.
袁京
袁京，字仲譽，漢汝南汝陽人也. 父安. 習孟氏易，作《難記》三十萬言. 初拜郎中，稍遷侍中，出為蜀郡太守. 子湯，至太尉.
六書
六書，漢文成字之法也. 語出周禮，曰：保氏掌諫王惡，而養國子以道，乃教之六藝：一曰五禮；二曰六樂；三曰五射；四曰五馭；五曰六書；六曰九數. 至有漢，許慎著說文解字，曰：周禮八歲入小學，保氏教國子，先以六書. 一曰指事：指事者，視而可識，察而見意，上、下是也. 二曰象形：象形者，畫成其物，隨體詰詘，日、月是也. 三曰形聲：形聲者，以事為名，取譬相成，江、河是也. 四曰會意：會意者，比類合誼，以見指撝，武、信是也. 五曰轉注：轉注者，建類一首，同意相受，考、老是也. 六曰假借：假借者，本無其字，依聲托事，令、長是也. 慎有釋義，排列則用班固. 故六書曰象形、指事、會意、形聲、轉注、假借.
象形
慎曰：象形者，畫成其物，隨體詰詘，日、月是也. 故象形字，當象物之形. 除日月，有魚、馬、鹿、刀之字，俱象物之形.
指事
慎曰：指事者，視而可識，察而見意，上、下是也. 象形唯象實物，不可象無形事，故有指事. 或以象形加注、或以非字而成有字. 前者有刃、天；後者有上、下.
假借
慎曰：假借者，本無其字，依聲托事，令、長是也. 夫象形指事不足以用，不可以別門類，故取同音象形指事之字以表不可象形指事之事. 至形聲泛用，有加形符者，原字遂成聲符，還原原義. 如里、亶成鯉、鱣. 又有假借義常用，原義已失，另造新字以置其原義. 如自本義鼻，借以指本人，另造形聲之鼻以置本義.
假借之濫用，致先秦之書不以誤字為恥，多有難識者. 今簡化字亦有假借之法，誤事日趨，應以為慎.
形聲
慎曰：形聲者，以事為名，取譬相成，江、河是也. 形聲乃補假借易誤之不足. 以原假借為聲符，加注形符以正義. 如女、工、可、各、胃諸水，加注形符水，成汝、江、河、洛、渭. 人見其從水，則可識之皆諸水也. 亦有象形加注聲符表音者，如艸之加早，成草字.
會意
慎曰：會意者，比類合誼，以見指撝，武、信是也. 見有形聲，開複體字之先，故姑以二字合一，以會其意、知其字. 武者，從止、從戈，止，趾也. 以趾當戈，可以稱武. 葬者，從死、從茻，茻，多草也. 葬以死人埋草野之地，故曰葬.
轉注
慎曰：轉注者，建類一首，同意相受，考、老是也. 此條今人所不解. 蓋諸夏方千里，東西南北語音殊異，一義有多字，用於異域也.
素檀
素檀，又譯蘇丹，昔回回王號也，意為權力. 蓋回回諸國，地大而富，民多而勇，法嚴而信，教律而森. 有四大城，名曰開羅、巴格達、麥加、麥地那. 其中開羅為經貿之都，巴格達為文化之會，麥加為朝聖之地，麥地那為先知之墓.
素檀之號，自西域至東亞，自北非至南海，昔凡回回而有王者，皆所及也. 其奉一神之教，名曰回教. 教義以《古蘭經》為本，以《聖訓》為輔. 教法以沙里亞為準，以伊瑪目為領. 教派有遜尼派、什葉派、蘇非派等.
素檀之治，以王庭為主，以部落為輔. 諸素檀共戴天子，稱哈里發，即權先知也. 回回諸國，昔學術以哲學、數學、天文、醫學、文學等為著名. 藝術以建築、雕刻、書法、音樂等為精彩.
當世回回諸國，或改共和、或稱國王. 素檀之號，僅汶萊、馬來西亞、印尼日惹、阿曼四地沿用.
牛肉
牛肉者，牛身之肉也. 印度教徒忌食之. [[category:食]]
後周
郭威滅後漢，自立為帝，建號周，都汴州開封府，史稱後周，以別於三代武王所建之周. 郭威崩，義子世宗立，北破漢、遼，南破蜀、唐. 有今河南、山東、陜西、甘肅、湖北及河北之南、安徽之北. 顯德七年，趙匡胤陳橋兵變，廢周恭帝而建趙宋. 後周自太祖辛亥歲建國至恭帝庚申，凡三代三主十年.
先秦列王表
華夏自三皇以下，天子以賢任，至夏后氏，啟繼禹為王，始以家天下. 此表所載為黃帝起至三代終之天子，周封列國世系宜見於其文.
周
分類:先三代本紀 分類:夏商本紀 分類:周本紀
張溫
張溫者，其人有四.
เตียวอุ๋น (แก้ความกำกวม)
遠東酸屋四重奏
遠東酸屋四重奏，又LSD解放同盟，日本樂社，立於昭和六三年.
鏈
分類:昭和音樂
說文解字
宋雍熙三年，詔徐鉉、葛湍、王惟恭、句中正等重加刊定此書. 凡字為《說文》注義、序例所載，而諸部不見者，悉為補錄.
斯密亞丹
斯密亞丹者，斯密其氏，亞丹其名，蘇格蘭之噶谷邸人也，生年不明，公元一七二三年六月五日受洗，且充生年. 父業律師，為其地監榷，死逾月而亞丹生. 母守志不再醮，撫遺腹甚有慈恩，卒享大年，親見其子成大名. 而亞丹亦孝愛，終其身不娶婦，門以內，雍雍如也. 亞丹生而羸弱，甫三歲，游外家，為埃及流丐所擄. 尋而復歸，入裡小塾學書計. 十四進格拉斯高鄉學，十八而為巴列窩選生，資以廩餼，入英之鄂斯福國學. 當十七稘中葉，英國國論最淆，教宗演事上無犯之旨. 凡後此所嚴為立政憲法者，皆以謂叛上褻天之邪說而斥之. 韓諾華氏新入英為王，英前王雅各黨人，潛聚其中，陰謀所以反政者. 以故國學師資窳怠，章則放紛. 斯密遊於其間，獨亹亹毣毣，沈酣典籍，居之六年，而學術之基以立. 既卒業，居額丁白拉，以辭令之學授徒，一時北部名流，多集館下. 於是而交休蒙大辟. 休蒙大辟者，以哲學而兼史家，為三百年新學鉅子. 斯密與深相結，交久而情益親. 繼而主格拉斯高名學講習，其明年改主德行字，又時時以計學要義演說教人. 蓋斯密平生著作，傳者僅十餘種，《原富》最善，《德性論》次之，皆於此時肇其始矣. 一七六三年，有公爵拔古魯者，挾斯密以游歐洲，居法國者三十餘月. 法人為自然學會，會中人皆名宿，而休蒙適副英使居巴黎，則介斯密游其曹偶，遂與拓爾古、格斯尼、摩禮利輩，皆莫逆為摯交，而斯密之見聞乃益進.
印度教
印度教者，宗教也. 信輪迴轉世. 行於印度、尼泊爾.
斯密亞丹
居久之，斯密為格拉斯高國學祭酒，年六十四矣，逾三年死，時為一七九零年七月十七日. 其葬於額丁白拉剛囊門之某園. 斯密於學靡所不窺，少具大志，欲取經世之要而一理之，道遠命促，僅竟其二. 《德性論》言風俗之所以成. 其與同時哲學家異者，諸家言群道起於自營，《德性論》謂起於人心之相感. 性豈弟，人樂與親，與人言論，不為發端，俟有所起而後應之. 機牙周給，強記多聞，舉座驚歎. 燕居好深湛之思，當其獨往，耳目殆廢. 家本中貲，以學自饒，然勇於周恤，盡耗其產. 死日獨余楹書，以畀其外弟竇格拉斯雲.
嚴復曰︰「德人最重汗德《心學》，見謂生民未有，必求其配，無已，其《原富》乎？夫二書辭旨，奧顯絕殊，而德人稱之顧若此. 或曰︰『斯密之遊法也，去革命之起無兒時，然於事前未聞一論及之. 』此以云先兒之識，殆未然歟？嗟夫！此以見斯密之不苟，而立言之有法也. 夫妄億一國之變，雖庸夫優為之，中以邀名，不中無. 獨至知言之士，一言之發，將使可復. 彼寧默然者，知因緣至繁，無由施其內籀之術故也. 不然，據既然之跡，推必至之勢. 理財禁民之際，一私之用，則禍害從之. 執因而窮果，以斯密處此，猶疇人之於交食，良醫之於死生，夫何難焉！雖然，吾讀其書，見斯密自詭其言之見用也，則期諸烏托邦. 其論四民之愛國也，則首農而黜商賈. 顧死未三十年，大通商政，行之者不獨一英國也. 而死守稼律，聯田主以旅距執政，乃農而非商也. 事之未形，其變之不可知如此，雖在聖智，有時而熒. 然則後之論世變者，可不謹其所發也哉！可不謹其所發也哉！」
東京古巴男兒
東京古巴男兒，日本樂社，立於昭和廿四年.
分類:昭和音樂
袁湯
袁湯字仲河，漢|後漢汝南汝陽人，紹祖父也.
湯官至太尉.
湯生四子：平、成、逢、隗，皆為三公.
包頭市
包頭，在內蒙古自治區，方二萬七千六百九十一公里，城邑方一百四十六公里，口二百六十萬，鎮民百六十萬. 其城之廣，其民之衆，皆處內蒙古自治區之首.
三國呂布故里爲五原郡九原縣，當爲今之包頭地.
名勝者：明朝古刹美岱召，黃教三名刹之一五當召，長城存世至久者趙長城，城邑之牧野賽汗塔拉，塞外之西湖南海湖. 物產者：有鋼鐵稀土之屬，白雲卾博者，世界稀土之首也，此處之出產，居舉國之十之有九，舉世之十之有五六.
何以名之曰「包頭」，衆說紛紜. 一曰：「包頭」者，蓋蒙古語「包克圖」之轉音也，意爲「有鹿之地」，官府納此說，故今包頭乃別號曰鹿城，城中設鹿之雕. 一曰：城東有河，蒙古人呼曰博托河，乃訛爲「包頭河」，河西之地遂名「西包頭」，又簡之曰「包頭」，既而爲城之名，學者多奉此. 一曰：昔時包頭爲水旱碼頭之地，故號曰「泊頭」，「包頭」乃「泊頭」之訛也.
沿革
清時，包頭乃晉商雲集之地，包頭之原居民多爲晉人，蓋是時徙來者. 時諺曰：「先有復盛公，後有包頭城」，晉商興此，加之臨黃河，包頭乃成一時之水旱碼頭、繁華之地，皮毛之屬，多集於此. 此乃今包頭之故城東河區也. 民國十二年，平綏鐵路通車至此，民國廿年，電燈麵粉公司立，工業乃興焉，廿三年，築機場，遂有塞外通衢之名.
至中華人民共和國立，以白雲卾博鐵礦之利，興鋼廠焉，四海之民徙此，爲今包頭之新城昆都侖區與青山區也.
輿地
河水東入包頭，其北乃九原區，居城之西南郊，是呂布之故里，秦漢九原故城之所在也，曾稱郊區，後以九原故城改號九原區. 雖爲郊野之地，百業亦盛.
九原之腹，乃昆都侖區也，昆都侖者，石門水之蒙名也，石門水出陰山，經此區以南，區乃以水爲名. 石門水之岸，包鋼之所在也. 商賈繁盛，文教昌明，市府亦居此. 鋼廠肇建時，徙鞍山衆工匠於此，故今之此處，雖處朔方，言語民俗，無異乎關東.
青山之南，稀土高新區也，河濱新邑號濱河新區者，亦爲此區所轄，是區不列輿地正冊，然工商之集，貨殖之盛，更勝他處.
東行再越郊野，乃達東河區. 城東有河，以爲區名. 東河者，包頭之古城也. 與青山、昆都侖二新區不接，地有前朝之古蹟，民有晉商之遺風. 南海湖之所在.
北入陰山，石拐區也，蒙人呼有林之處爲喜桂圖，石拐乃其音轉. 此區以煤而立，然近年煤竭人去，乃於陰山之外北郊復建新城，號爲喜桂圖新區. 趙長城、五當召之所在也.
東河之東，土默特右旗也，土默特者，蒙古之一部也. 旗承清薩拉齊廳、民國薩拉齊縣制，當是時，包頭僅爲薩拉齊所轄之一鎮. 此地沃野千里，蓋古之敕勒川也. 美岱召之所在.
陰山之北麓，固陽縣也，以漢之稒陽道爲名，縣民多事農. 秦長城之所在.
固陽縣又北，達爾罕茂明安聯合旗也. 漢民簡呼爲達茂旗. 達爾罕、茂明安皆爲蒙古部落. 是旗者，包頭之蒙人最衆之處也，牧野廣布，希拉穆仁之景尤勝. 其北有關以通蒙古國.
達茂旗之內環抱者，白雲鄂博礦區也. 白雲鄂博者，蒙古語豐饒之山也，鋼鐵稀土之出產甚豐，包鋼之所用幾皆出此. 有鐵道南達城中.
聯
分類:內蒙古自治區區劃
鳩山一郎
鳩山一郎，明治十六年，生於東京府東京市牛込區. 歷拜文部大臣、內閣書記官長、內閣總理大臣. 自由民主黨人. 昭和廿九年，拜內閣總理大臣. 卅四年，因衰老卒於東京都文京區，年七十六.
分類:昭和列傳 分類:東京都列傳
九天玄女
九天玄女，黃帝之師聖母元君弟子也. 黃帝在昔，為有熊之國君，佐神農之孫，榆岡既衰，諸侯相伐，干戈相尋，各據方色，自稱五行之號. 太皞之後，自為青帝；榆岡神農之後，自號赤帝；共工之後，自號白帝；葛天氏之後，自號黑帝；帝起有熊之墟，自號黃帝. 帝乃恭己下士，側身修德，在位二十一年，而蚩尤肆孽. 弟兄八十一人，獸身人語，銅頭鐵額，啖砂吞石，不食五穀，作五虎之形，以害黎庶，鑄兵於葛爐之山，不用帝命. 帝欲征之，博求賢能，以為己助. 得風後於海隅，得力牧於大澤，以大鴻為佐，天老為師. 置三公以象三臺，風後為上臺，天老為中臺，五聖為下臺. 始獲寶鼎，不爨而熟，迎日推策. 以封胡為將，以夫人費修之子為太子，用張若、隰朋、力牧、容光、龍行、倉頡、容成、大撓、奢龍、眾臣以為輔翼，戰蚩尤於涿鹿.
帝師不勝，蚩尤作大霧三日，內外皆迷. 風後法斗機作大車，以杓指南，以正四方. 帝用憂憤，齋於太山之下. 王母遣使，披玄狐之裘，以符授帝曰：精思告天，必有太上之應. 居數日，大霧，冥冥書晦. 玄女降焉，乘丹鳳，御景雲，服九色彩翠之衣，集於帝前. 帝再拜受命，玄女曰：吾以太上之教，有疑可問也. 帝稽首曰：蚩尤暴橫，毒害蒸黎，四海嗷嗷，莫保性命. 欲萬戰萬勝之術，與人除害，可乎？玄女即授帝六甲、六壬兵信之符，《靈寶五符》策使鬼神之書，制襖、通靈五明之印，五陰、五陽遁甲之式，太一、十精、四神勝負握機之圖，五岳、河圖策精之訣，九光、玉節、十絕、靈幡命魔之劍，霞冠火珮，龍戟霓旗，翠輦綠綍，虯驂虎騎，千花之蓋，八鸞之輿，羽龠、玄竿、虹旌、玉鉞神仙之物，五龍之印，九明之珠. 九天之節以為兵信，五色之幡以辨五方.
帝遂復率諸侯再戰. 蚩尤驅魑魅雜襖以為陣，雨師風伯以為衛，應龍蓄水以攻於帝. 帝盡制之，遂滅蚩尤於絕轡之野、中冀之鄉，塚分其四肢以葬之. 由是榆岡拒命，反誅之於版泉之野. 北逐獯鬻，大定四方. 步四極，凡二萬八千里. 乃鑄鼎立九州，置九行九德之臣，以觀天地，祠萬靈，無法設教. 然後採首山之銅，鑄鼎於荊山之下，黃龍下迎，帝乘龍升天. 皆由玄女之所授符策圖局也.
分類:華夏神話 分類:水滸傳
石橋湛山
石橋湛山，明治十七年，生於東京府芝區. 歷拜大藏大臣、通商產業大臣、郵政大臣、內閣總理大臣. 自由民主黨人. 昭和卅一年，就自由民主黨總裁之任，而身兼日本首相. 昭和四十八年，因腦梗塞卒於大阪府，年八十八.
分類:昭和列傳 分類:東京都列傳 分類:山梨縣列傳 分類:神奈川縣列傳 分類:靜岡縣列傳
喀耳刻
喀耳刻 者，世傳為古希臘女神也. 喀氏性妒，嫻道術，善變化之法，嘗以異術貶仙女斯庫拉為妖. 既鴆殺夫薩爾瑪提亞王，乃徙居艾尤島. 初，特洛伊之役終，奧德修斯率眾歸，至艾尤島，遇喀氏. 喀氏以珍饈款待其眾，而陰祭異術化奧部為豬|豚. 奧氏求神使赫爾墨斯法旨，以仙藥復部曲人身. 喀氏道法既破，遂與奧氏媾和，釋其眾而歸.
分類:古希臘史
元旦
元旦，一年之始也. 故又呼是日以新年. 萬國多用公曆，中國亦從之，故呼云公曆新年、陽曆新年、新曆新年、國曆新年，與夏曆別. 是日也，諸國皆法定以休日. 休憩之期，則視民情而定.
分類:節日
許慎
許慎字叔重，漢汝南召陵人也. 性淳篤，少博學經籍，馬融嘗推敬之，時人稱之五經無雙許叔重. 為郡功曹，舉孝廉，再遷除洨長. 安帝末年卒於家. 初，慎以五經傳說臧否不同，於是撰為五經異義，又作說文解字十四篇，萬五百餘字，並正六書、理萬文，所著皆傳於世.
袁平
袁平者，漢|後漢汝南汝陽人，湯長子也.
京津城際鐵路
京津城際鐵路為一城際鐵路，連北京與天津，有司嘗謀於京畿築馳道以爲網，此乃其一脈也. 是乃大陸時速達三百五十公里之高速鐵路之最早也. 自北京南東，沿京滬鐵路東，經亦莊（未啓）、永樂、武清，至天津，全長百又一十三公里. 其車亦有終於塘沽驛者. 甲申年七月肇基，預三載以成. 戊子年八月一日始行車，時速三百五十公里. 北京往復天津，半小時足矣.
中山市
中山市，故曰香山，屬廣東省. 方千七百八十餘公里，口四百萬餘.
陳到
陳到字叔至，漢|漢末汝南人也，以忠勇稱，名亞趙雲.
惠州市
惠州市，屬廣東省. 方萬一千三百餘公里，口六百萬餘. 市治惠城.
陳到
初隨劉備在豫州，及統白眊，諸葛亮以為「西方上兵」. 建興初任永安都督、征西將軍，封亭侯，任內卒. 或史料今多佚，故少載也.
楊戲《季漢輔臣贊》評趙雲及到曰： "征南厚重，征西忠克，統時選士，猛將之烈."
據
分類:蜀漢列傳
揭陽市
揭陽市，屬廣東省. 方五千二百六十餘餘公里，口五百萬餘. 市治榕城.
岸信介
岸信介，明治廿九年，生於山口縣吉敷郡山口町. 本貫山口縣熊毛郡田布施町. 歷拜商工大臣、國務大臣、外務大臣、內閣總理大臣. 自由民主黨人. 昭和卅二年，就自由民主黨總裁之任，而身兼日本首相. 六十二年，卒於東京都新宿區，年九十.
許攸
許攸字子遠，漢|漢末南陽人也，少與曹操、袁紹有舊.
初，攸同冀州刺史王芬、周旌、陳逸、襄楷等謀廢靈帝，立合肥侯，事敗，芬自殺而攸亡命. 及袁紹奔冀州，攸隨之，嘗在坐席言議，亦力諫盟與曹操. 又獻帝東歸，攸等力諫紹迎之，不聽，遂失望.
及袁曹會戰官渡，攸諫曰：「公無與操相攻也. 急分諸軍持之，而徑從他道迎天子，則事立濟矣. 」紹不從，曰：「吾要當先圍取之. 」遂怒. 又攸貪財，家妻為審配治之，遂奔曹操.
操聞攸來，跣出迎之，撫掌笑曰：「子卿遠來，吾事濟矣！」旣入坐，謂操曰：「袁氏軍盛，何以待之？今有幾糧乎？」操曰：「尚可支一歲. 」又曰：「無是，更言之！」操曰：「可支半歲. 」又曰：「足下不欲破袁氏邪，何言之不實也！」操曰：「向言戲之耳. 其實可一月，爲之柰何？」攸曰：「公孤軍獨守，外無救援而糧穀已盡，此危急之日也. 今袁氏輜重有萬餘乘，在故市、烏巢，屯軍無嚴備；今以輕兵襲之，不意而至，燔其積聚，不過三日，袁氏自敗也. 」操大喜，勝矣.
及淳于瓊敗縛，操曰：「何爲如是？」瓊曰：「勝負自天，何用爲問乎！」公意欲不殺. 攸以瓊失鼻而曰：「明且鑒於鏡，此益不忘人. 」操從以殺之.
及操得冀，攸亦有功，然自恃勛勞，時與操相戏，每在席，不自限齊，至呼操小字，曰：「某甲，卿不得我，不得冀州也. 」操笑曰：「汝言是也. 」然内嫌之. 其后從行出鄴東門，顧謂左右曰：「此家非得我，則不得出入此門也. 」人有白者，遂見收誅.
據
分類:漢列傳
訣
訣，祕術也. 或簡便之法. 概述學理，表以玲琅之口語者，口訣也. 用語辭之中，多有韻節，互相和協，故亦云歌訣.
引據
分類:語言
盾之勇者成名錄
要角
分類:平成輕小說 分類:平成動畫 分類:令和動畫
梅州市
梅州市，故曰嘉應，屬廣東省. 方萬五千八百餘公里，口三百萬餘. 市治梅江.
袁逢
紹乃逢之庶子，術之異母兄也.
袁成
袁成字文開，漢|後漢汝南汝陽人，湯二子也.
成甚是壯健，貴戚權豪自大將軍梁冀以下皆與結好，言無不從. 京師有諺曰：「事不諧，問文開. 」
官至左中郎將，早卒.
安達曼海
安達曼海（Andaman Sea）者，實印度洋之東北部也，方約八十萬公里，西通孟加拉灣，東南隅通馬六甲海峽.
環海之國有五，西為印度之安達曼群島，北瀕緬甸，東臨泰國與馬來西亞，南撫印尼之蘇門答臘.
田中角榮
田中角榮，大正七年，生於新潟縣刈羽郡二田村. 歷拜郵政大臣、大藏大臣、通商產業大臣、內閣官房長官、內閣總理大臣. 自由民主黨人. 昭和四十七年，就自由民主黨總裁之任，而身兼日本首相. 平成五年，因肺炎卒於東京都新宿區，年七十五.
朱友孜
朱友孜，漢人，後梁康王，太祖之子. 目重瞳子，嘗竊自負，以為當為天子. 貞明元年，末帝德妃薨，將殯葬，友孜使刺客夜入寢中. 帝方寐，夢人害己，既寤，聞榻上寶劍槍然有聲，起，抽劍曰：「將有變邪！」乃索寢中，得刺客，手殺之，遂誅友孜. 明日，謂趙岩、張漢傑曰：「幾與卿輩不得見. 」由是遂疏弱宗室，而信趙、張，以至於敗亡.
佐藤榮作
岸信介，明治卅四年，生於山口縣熊毛郡田布施町. 歷拜電氣通信大臣、郵政大臣、建設大臣、大藏大臣、通商產業大臣、內閣官房長官、內閣總理大臣. 自由民主黨人. 昭和卅九年，就自由民主黨總裁之任，而身兼日本首相. 五十年，卒於東京都港區，年七十四.
分類:昭和列傳 分類:山口縣列傳
袁隗
袁隗字次陽，漢汝南汝陽人也，兄逢. 少歷顯官，先逢為三公. 時中常侍袁赦，隗之宗也，用事於中. 以逢、隗世宰相家，推崇以為外援. 故袁氏貴寵於世，富奢甚，不與它公族同. 獻帝初，隗為太傅. 董卓忿紹、術背己，遂誅隗.
查爾斯·格雷
查爾斯·格雷 者，格雷伯爵，英吉利國諾森伯蘭人也. 生於西元一七六四年三月十三日，歿於一八四五年七月十七日. 一八三零年，格雷以輝格黨領袖授揆席，頒《釋奴法》，由是英國奴隸互市自此終焉. 格雷既用事，蓋以維新國政為要務. 遂動議選舉改革，普惠庶民，是為《一八三二年改革法令》.
分類:漢諾威氏列傳
三木武夫
三木武夫，明治四十年，生於德島縣板野郡御所村. 歷拜逓信大臣、運輸大臣、通商產業大臣、外務大臣、國務大臣、副總理、內閣總理大臣. 自由民主黨人. 昭和六十二年，就自由民主黨總裁之任，而身兼日本首相. 六十三年，因心臟衰竭卒於東京都，年八十八.
分類:昭和列傳 分類:德島縣列傳
汪海洋
汪海洋，太平天國末年之名將，有太平天國擎天一柱之譽，安徽全椒人. 清道光十年生，早歲即入太平軍，隸石達開. 咸豐七年，從石達開出天京. 十年，從保王童容海、朱衣點等離石達開，自廣西取道江西與忠王李秀成會師，進浙江，克杭州，鎮守餘杭，封康王. 同治二年，破清軍蔣益澧部. 三年，杭州失，從侍王李世賢進閩，克漳州也. 四年，在鎮平刺李世賢，獨領其軍，與清軍轉戰閩、贛、粵界之平運、長寧、定南、平和、興寧諸縣. 四年十二月十三日，在嘉應州戰歿，史家范文瀾謂之曰「太平天國盡敗」也.
分類:太平天囯列傳
宋康王
宋康王，亦作宋王偃、宋獻王、宋君偃，子姓，戴氏，諱偃，剔成君之弟，戰國時宋末王.
傳
剔成四十一年，子偃襲兄剔成君，剔成君敗奔齊，子偃自立為君.
康王十一年，子偃始稱王，號曰「康王」. 同年，宋王遣兵東破齊，取五城；向南敗楚，得地三百里；西敗魏軍，乃與齊、魏為敵國也.
時有雀於城之陬生唯鶉，王乃命太史占之，太史以雀生大鳥，宋必能霸天下. 宋王喜. 遂滅滕，伐薛，取淮北之地，宋康王以此益信. 宋王欲速得霸，故其用皮囊盛其血，懸之以箭射，謂「射天」，且鞭撻地，又斫社、稷之位，以其焚毀. 因言曰：「吾以威服天下鬼神也. 」宋王日耽酒，臣中如有敢諫者，輒詬或射死之. 宋康王以無顏之冠以示勇，剖傴之背，斮朝涉者之足，宋人大恐. 故諸侯皆謂之曰「桀宋」，曰「宋其複為紂所為，不可不誅」. 遂求齊伐宋.
康王四十三年，齊湣王聞宋王殘暴之，乃約楚、魏攻宋，宋民四散，城不能守，康王遂奔倪侯之所，為齊所擒，斬之，宋遂亡，三國共分其地也.
引據
分類:宋公世家
瑪麗一世
瑪麗一世 者，都鐸氏，英吉利國倫敦人，英王亨利八世長女也. 生於西曆一五一六年二月十八日. 瑪麗少聰穎，從母后凱瑟琳篤信天主教.
當是時，王無子嗣，且以后色衰，由是欲廢后，女侍安妮·博林乃專寵. 未幾，冊封安妮皇后，俄廢瑪麗公主號，貶為女侍. 然安妮亦生女而無男丁，王益嫌惡，遂以淫穢後宮罪，斬之. 安妮既誅，新后簡·西摩用事，瑪麗遂稍復恩寵.
一五五八年十一月十七日，瑪麗疾篤，崩於聖詹姆斯宮，年四十有二. 瑪麗無子嗣，安妮女伊麗莎白即王位.
福田赳夫
福田赳夫，明治卅八年，生於群馬縣群馬郡金古町. 父善治爲町長. 歷拜農林大臣、大藏大臣、外務大臣、副總理、內閣總理大臣. 自由民主黨人. 昭和五十一年，就自由民主黨總裁之任，而身兼日本首相. 平成七年，因肺氣腫卒於東京都北區，年九十.
分類:昭和列傳 分類:平成列傳 分類:群馬縣列傳
繩文時代
繩文時代，日本時代也. 公元一八七七年，首見於大森貝冢. 遺址有貝冢、洞穴及聚落，廣布日本. 時廣製黑褐陶器，上文繩紋. 其處新石器時代初公元前一萬四千年至公元前三百年間. 是時冰河期，氣候嚴寒，凝南北極海為冰，降海升陸，迨西元前一萬二千年間，東瀛始成列島. 爾後東瀛中土繫乎朝鮮半島，遠而不疏，近而不賴兮. 其時萬物回春，百花爭艷，不乏五穀，本州四國九州北海道南皆興繩文，圈牲畜，耘稻米，建族而治. 東北海有親潮，與漁鮭貝，今有殘殼為證. 是以凡繩文族人雖佈東瀛，居本州之北者多.
陶
遺陶最古，扶桑為先，證於大平原山壹號遺跡，西元前一萬四千年間製. 東瀛學士羽生淳子曰：「陶，士多曰中土所傳. 一九八零至一九九零年間有掘於黑龍江，或老福井遺址. 」福井遺址者，已歷一萬七百載. 繩文時代，有陶紋如繩，以為名. 陶類七十有餘，依地而異. 二戰後以碳十四定年法勘之. 古陶多碗，小巧輕便，十至五十公分高，或烹或儲，甚為便捷，利早民遷徙. 後陶多肥腰寬臀以立，故曰後陶期繩文諸民已劃地而居. 前五千年至前兩千五百年間有產陶偶，其形也奇，扁頭寬肩. 胯間多有異肢，疑為陽具. 亦有尋獲石莖之例.
興
前八千年以降，繩文諸民興旺. 卡瓦利-斯福扎博士有書，繩文血脈廣傳，遠播東南亞，乃除非洲與北西伯利亞血脈之最. 有雅美利堅先民亦出繩文之說. 繩文初中，溫度上升，人口激增，陶藝亦有增進，華美者如「火焰土器」輩出. 前一千五百年以降，氣溫回涼，繩文人口銳減，以後少有遺址. 繩文者，自前一萬年，歷時九千七百載. 初期自前四千至前三千年，歷時千載，其代海面高今二至三公尺，人口大增，多建洞屋.
衰
繩文後年自前兩千年至前一千年，歷時千載. 末年者，續七百而止. 繩文之冬，異族西至，授耘米與冶鐵. 東瀛文化，多源此期：神道，婚制，土木，漆器，紡織，射術，冶鐵，琉璃等等為例. 繩文既衰，經後繩文代，彌生時代為繼，再者擦文文化.
威廉·格萊斯頓
分類:溫莎列傳
俄羅斯愛國歌
俄羅斯愛國歌，俄羅斯歌曲也，格林卡纂於一八三三年. 一九九一年嘗頒為俄羅斯國歌，無詞，為人所病. 二零零零年廢.
老撾之歌
縮圖 《老撾之歌》，老撾之國歌也. 由桑通韋吉譜曲於一九四一年，一九四七年立為寮王國之歌. 一九七五年其王遜位，始興共和，循社會主義，西沙那乃普新詞，沿用迄今.
俄羅斯愛國歌
分類:俄羅斯史 分類:國歌
史可法
史可法，字憲之，又字道鄰，明順天大興人. 世錦衣百戶. 祖應元舉於鄉，官黃平知州，有惠政. 語其子從質曰：「我家必昌. 」從質妻尹氏有娠，夢文天祥入其舍，生可法. 事親以孝聞.
舉崇禎元年進士，授西安府推官，賑荒恤民，戢姦弭盜，能聲大著，遷戶部主事，歷員外郎、郎中. 八年，遷右參議，分守池州、太平. 其秋，改副使，分巡安慶、池州，監江北諸軍.
可法蒐軍實治戰具，軍特精. 十年，賊犯潛山，可法敗之楓香驛，擢右僉都御史，巡撫安慶、廬州、太平、池州及河南之光州、光山、固始、羅田，湖廣之蘄州、廣濟、黃梅，江西之德化、湖口諸縣，提督軍務，設額兵萬人. 可法日夜為戰守具，東西馳禦，賊憚之，稍避其鋒. 可法短小精悍，面黑，目爍爍有光. 持身廉，接士信，雜處行伍間，與下同勞苦. 軍行，士不飽不先食，未授衣不先御，以故得士死力. 連敗賊英山、六合，順天王遂乞降.
十二年夏，丁外艱去. 十四年，起總督漕運. 十六年七月，拜南京兵部尚書. 十七年四月，知賊犯闕，大會群寮誓師勤王. 渡江扺浦口，聞北都陷，大慟，縞衣發喪. 欲長驅死賊，或說可法可立君以圖恢復，可法然之.
還南京，福王監國，拜禮部尚書兼東閣大學士，仍掌兵部事，可法請督師淮揚. 王即位，明日即陛辭，加太子太保，改兵部尚書、武英殿大學士，遂開府揚州. 清兵大至，諸文武分陴拒守，舊城西門最險要，可法自守之. 作書寄母妻，以無子，命副將史德威為之後，曰：「死，葬我梅花嶺. 」越二日，城破. 可法自刎不死，命德威刃之. 德威痛哭不敢仰視，遂被執. 可法大呼曰：「我史督師也. 可速殺我. 」勸之降，不從. 遂被殺. 德威尋骸不可得，乃葬其衣冠於揚州梅花嶺.
可法既殉，以其忠名，英、霍山師大起，皆托其名，假言未死. 吳中孫兆奎與降將洪承疇有舊，起兵不克，見執白下. 承疇問曰：「先生在兵間，審知故揚州閣部史公果死耶，抑未死耶？」答曰：「經略從北來，審知故松山殉難督師洪公果死耶，抑未死耶？」承疇大恚，急呼麾下驅出斬之.
七星壇
七星壇者，古建築也.
傳赤壁之戰，吳大都督周瑜欲行火攻，奈何無東南風. 諸葛亮教瑜於南屏山築一臺，名七星壇，方圓二十四丈，高九尺，合三層，並取東南方赤土築壇. 瑜遂命精壯軍士五百，築壇南屏山；百二十人，執旗守壇，聽候使令.
亮於十一月二十日甲子吉辰登壇祭風，且命吳軍士：
下一層插二十八宿旗：東方七青旗，按角，亢，氐，房，心，尾，箕，布蒼龍之形；北方七皂旗，按斗，牛，女，虛，危，室，壁，作玄武之勢：西方七白旗，按奎，婁，冑，昴，畢，觜，參，踞白虎之威；南方七紅旗，按井，鬼，柳，星，張，翼，軫，成朱雀之狀. 第二層周圍黃旗六十四面，按六十四卦，分八位而立. 上一層用四人，各人戴束髮冠，穿皂羅袍，鳳衣博帶，朱履方裾，前左立一人，手執長竿，竿尖上用雞羽為葆，以招風信；前右立一人，手執長竿，竿上繫七星號帶，以表風色；後左立一人，捧寶劍；後右立一人，捧香爐. 壇下二十四人，各持旌旗，寶蓋，大戟，長戈，黃旄，白銊，朱旛，皂縣，環遶四面.
池田勇人
池田勇人，明治卅二年，生於廣島縣豐田郡吉名村. 歷拜通商產業省、大藏大臣、國務大臣、內閣總理大臣. 自由民主黨人. 昭和卅五年，就自由民主黨總裁之任，而身兼日本首相. 四十年，卒於東京都，年六十五.
分類:昭和列傳 分類:廣島縣列傳
陸績
陸績字公紀，漢吳郡吳人也. 父康，為廬江太守.
績年六歲，於九江見袁術. 術出橘，績懷三枚，去，拜辭墮地，術謂曰：「陸郎作賓客而懷橘乎？」績跪答曰：「欲歸遺母. 」術大奇之.
孫策在吳，張昭、張紘、秦松為上賓，共論四海未泰，須當用武治而平之，績年少末坐，遙大聲言曰：「昔管夷吾相齊桓公，九合諸侯，一匡天下，不用兵車. 孔子曰：『遠人不服，則修文德以來之. 』今論者不務道德懷取之術，而惟尚武，績雖童蒙，竊所未安也. 」昭等異焉.
績容貌雄壯，博學多識，星曆算數無不該覽. 虞翻舊齒名盛，龐統荊州令士，年亦差長，皆與績友善. 孫權統事，辟為奏曹掾，以直道見憚. 出鬱林太守，加偏將軍，給兵二千人. 績有躄疾，又意在儒雅，非其志也. 雖有軍事，著述不廢，作《渾天圖》，注《易》釋《玄》，皆傳於世.
豫自知亡日，乃為辭曰：「有漢志士吳郡陸績，幼敦《詩》、《書》，長玩《禮》、《易》受命南征，遘疾遇厄，遭命不幸，嗚呼悲隔！」又曰：「從今已去，六十年之外，車同軌，書同文，恨不及見也. 」年三十二卒.
長子宏，為會稽南部都尉；次子睿，長水校尉.
新山一國際航空港
新山一國際航空港，實南越之空中戶樞也. 居胡志明城庯西北七公里，跑道有二，各長三千八百米，年逆旅千萬，運冠其國. 然今有隆城國際航空港在建，越二年可成，時新山一場將務國內之用.
成於一九三〇年，後務越戰十餘年，今其側建有飛機史館，列存美式戰機十餘. 當年鉅戰之情，歷歷在目；兵器之利，鏗鏘有聲.
今亂世即往，越南國航據此地為本，廣通五州.
大平正芳
大平正芳，明治四十三年，生於香川縣三豐郡和田村. 歷拜外務大臣、通商產業大臣、大藏大臣、內閣官房長官、內閣總理大臣. 自由民主黨人. 昭和五十三年，就自由民主黨總裁之任，而身兼日本首相. 五十五年，因心肌梗塞卒於東京都港區，年七十.
三豚
三豚者，童話也. 述三豚各以異材築室. 有惡狼來，吹倒兩豚之屋，一以草為之，一以木為之，而不能毀三豚之屋，蓋以磚為之. 其文享譽泰西，素有改編，更或有使惡狼為善者.
一八四零年代始刊，惟其源實久，蓋自三小精靈與一狐之故事也.
其全文曰︰三豚者，各築一室. 一以草為屋，一以木為屋，一以磚為屋. 有狼來，欲食之. 至草屋前，曰：「豚兒，豚兒，出來！」草屋豚不應. 狼曰：「不出來者，我吹倒汝屋！」草屋豚不出. 狼遂吹倒草屋，食之. 又至木屋前，如前言. 木屋豚不應. 狼曰：「不出來者，我撞倒汝屋！」木屋豚不出. 狼遂撞倒木屋，食之. 又至磚屋前，如前言. 磚屋豚不應. 狼曰：「不出來者，我爪倒汝屋！」磚屋豚不出. 狼遂爪之，不能倒也. 又試吹之，撞之，皆不能倒也. 乃上屋頂，欲從煙囪入. 不知磚屋豚已於爐中燃火，置一大鍋水於上. 狼入煙囪，墮入鍋中，乃烹煮死. 磚屋豚得免，且喜且慶.
霍英東
霍英東，原名官泰，族名好釗. 番禺練溪人，蜑民之胤也，祖達潮，父耀容，累世業船運. 一九二三年五月十日生於香港.
年七歲，隨父兄罹風災，船覆，兩兄皆亡. 尋父亦病卒，母遂攜官泰及二姐妹捐舟陟岸，居灣仔石水渠街.
初，官泰學於帆船同業義學，後轉敦梅小學. 及長，入皇仁書院. 時國難日急，官泰乃更名英東，以示報國之志. 日師寇港，英東停學，為人苦力.
以累資中共，官至中華人民共和國全國政協副主席，港人之位高如斯者，無先與英東者，世謂「愛國商人」.
分類:北京市列傳 分類:英屬香港列傳
區間
區間者，兩數之間也.
有限區間
有甲（a）乙（b）二數，甲小于乙.
甲乙之間，不含甲乙（記曰「(a, b)」或「]a , b[ 」），曰開區間.
甲乙之間，含甲乙（記曰「[a, b] 」），曰閉區間.
甲乙之間，含甲而不含乙（記曰「[a, b)」或「[a , b[ 」），或含乙而不含甲（記曰「(a , b]」或「]a , b] 」），曰半閉區間或半開空間.
無限區間
有數甲（a）.
小于甲者（記曰「(-∞, a)」），或大于甲者（記曰「(a , ∞)」），曰開區間.
不大于甲者（記曰「(-∞, a]」），或不小于甲者（記曰「[a , ∞)」），曰閉區間.
實數集，曰界乎正負無限之區間也（記曰「(-∞, ∞)」），既開且閉也.
性
開區間者，開集也. 閉區間者，閉集也.
女護島
女護島，島也，存諸日本之古譚. 島民純為女子.
陸瑁
陸瑁字子璋，吳相遜弟也.
女護島
兼查
分類:神話
陸瑁
瑁少好學篤義. 州郡辟舉，皆不就. 時尚書暨艷盛明臧否，差斷三署. 頗揚人暗昧之失，以顯其謫. 瑁與書曰：「夫聖人嘉善矜愚，忘過記功，以成美化. 加今王業始建，將一大統，此乃漢高棄瑕錄用之時也，若令善惡異流，貴汝穎月旦之評，誠可以厲俗明教，然恐未易行也. 宜遠模仲尼之泛愛，中則郭泰之弘濟，近有益於大道也. 」艷不能行，卒以致敗.
嘉禾元年，大帝征瑁，拜議郎、吏部尚書. 帝忿公孫淵之巧詐反覆，欲親征之，瑁上疏諫之，帝未許. 帝再覽瑁書，嘉其詞理端切，遂不行.
赤烏二年，瑁卒. 瑁二子喜，英.
百科全書
百科全書者，西文曰嬰塞覺羅辟的亞，正譯曰智環，或曰學郛. 蓋以一部之書，舉古今宇內，凡人倫思想之所及，為學術，為技能，為天官，為地誌，為各國諸種有傳之人，為宗教鬼神可通之理，下至草木、禽獸、藥物、玩好，皆備於此書焉，元元本本，殫見浹聞，錄而著之，以供檢考. 泱漭浩瀚，靡所不賅. 真人慧之淵海，而物理之圜樞也.
方治化之進也，民有餘於衣食，則思想問學之事興焉. 仰觀俯察，遠物近身，十口相傳，閱歷斯富. 有聖人作，文學肇興，變口述而為記載，由是金石而外，東有殺青鉛槧，西有貝葉羊皮，書籍之用斯溥，小學之功日繁. 賢者識大，不賢識小，此民智之所以日辟也. 雖然，未已，必剞劂用以省傳抄之勞，繪畫行以得物形之似，而圖畫之功，乃不勝用爾. 且學之演也，常作始於簡，成終於繁. 而教之神也，又先為其分，而後期於合. 是故西哲有言︰「自古及今，凡人類之理想，如鋃鐺然，無一環而特起；又若綱目然，必聯繫而相資. 此誠見其會通而不刊之論也已. 」
往者龍門太史遷，生西漢之代，承百家蠭起之餘，九流分出之際，創為通史. 自謂罔羅天下放失舊聞，故紀傳世家而外，為十表八書. 其自序也，首載父談所論六家要指之言，繼乃詳其述作之緣起. 其意亦曰︰「古之人方為其分，至於我而後為其合，自吾書成，一切載籍，學者皆可以不治，必欲為學，治吾書可耳. 」是亦中國學郛之權輿也.
歐洲學郛之作，發現於十八世紀之中葉. 而夷考本始，則希臘碩師雅裡斯多德，已有人類智慧總一拓都而支流節目皆相搘拄之言. 近古元明間，英有羅哲爾佩根，德有阿爾思迭，皆斐然述作，事勤文富，有足多者. 降至康、乾之間，歐洲文明肇啟，舊者宗教之迷信，政法之專制，在在無以協於人心理想之安. 於時法國篤生兩賢︰曰狄圖魯，曰達林白. 本英國哲家法蘭碩培根之指，號召同志，閎規大起. 議造此書，用分功之術. 其著論也，人各貢其所知，而兩賢司其編輯. 當是之時，法有孟德斯鳩、福祿特爾、盧梭、拓爾古、康特什之倫，英有亞丹斯密、休蒙，德有汗德、賴伯聶子，相與矯尾礪角，摧陷廓清. 而智環一書，實群言之林府. 於是政教篤舊之家，心駭神愕，出死力以與是書抵距. 蓋其書越二十年而始成，編輯之人，屢及於難. 迨成書，而大陸革命之期亦至，其學術左右世運之功，有如此哉﹗是故言智環者，必以此書稱首.
黃池
黃池，池也，存諸古譚. 《山海經・海外西經》載：「女子國在巫咸國北，兩女子居，水周之. 」 郭璞註：「有黃池，婦人入浴，出即懷妊矣. 若生男子，三歲輒死. 」
引據
分類:華夏神話
駱統
駱統，字公緒，漢會稽烏傷人也. 父俊，官至陳相，為袁術所害. 統母改適，為華歆小妾，統遂與親客歸會稽. 統時八歲，適母甚謹，由是顯名.
隨陸遜破劉備軍於宜都，遷偏將軍. 曹仁攻濡須，使別將常雕等襲中洲，統與嚴圭共拒破之，為濡須督. 黃武七年卒，年三十六.
統志在補察，苟所聞見，夕不待旦. 常勸權以尊賢接士，勤求損益，饗賜之日，可人人別進. 問其燥溼，加以密意，誘諭使言，察其志趣，令皆感恩戴義，懷欲報之心. 權納用焉. 數陳便宜，前後書數十上，所言皆善. 尤以占募在民閒長惡敗俗，生離叛之心，急宜絕置，權與相反覆，終遂行之.
洞海航空港
洞海航空港，在越南洞海市. 跑道僅一，長二千四百公尺. 成於一九三〇年. 歷三十年荒廢，二〇〇八年重啟.
吾之小馬駒：新生代
《吾之小馬駒：新生代》（英語：My Little Pony: A New Generation）為美國、加拿大、愛爾蘭合製之動畫影戲. 西元二〇二一年於網飛始映. 主角乃五馬駒：晴晴、伊茲、希契、琵波、奇波. 此劇為吾之小馬駒系列第五代之開端.
袁敞
袁敞字叔平，漢汝南汝陽人也，父安. 少傳易經教授，以父任為太子舍人. 和帝時，歷位將軍、大夫、侍中，出為東郡太守，徵拜太僕、光祿勳. 元初三年，代劉愷為司空. 明年，坐子與尚書郎張俊交通，漏洩省中語，策免. 敞廉勁不阿權貴，失鄧氏旨，遂自殺.
暨艷
暨艷字子休，吳吳郡人也. 張溫引致與孫權，以為選曹郎，至尚書.
艷性狷厲，好為清議，見時郎署混濁淆雜，多非其人，欲臧否區別，賢愚異貫. 彈射百僚，核選三署，率皆貶高就下，降損數等，其守故者十未能一，其居位貪鄙，志節污卑者，皆以為軍吏，置營府以處之. 而怨憤之聲積，浸潤之譖行矣. 或言艷及選曹郎徐彪，專用私情，愛憎不由公理. 艷、彪皆坐自殺.
女子國
女子國，又云女國 ，中土古譚之國也. 在古中國之西，或曰在東南. 國中皆女人，故名. 國民謂女子民.
中國之西
《山海經・海外西經》載：「在北，兩女子居，水周之. 一曰居一門中. 」 郭璞註：「有，婦人入浴，出即懷妊矣. 若生男子，三歲輒死. 」 《大荒西經》云「有女子之國」.
《淮南子》記海外「三十六國」，女子國在列. 其民曰「女子民」.
東南海中
或謂女子之國，在中國東南之海上. 《三國志·魏志·東夷傳》云：「有一國亦在海中，純女無男. 」《後漢書·東夷列傳》云：「或傳其國有神井，窺之即生子. 」亦謂此類. 又《異域誌》有女人國. 王圻《三才圖會》載，女人國在東南之海上，國中但有女子.
藝文
女子之國，每見諸東亞藝文. 藝文之女國，可別以二類. 其一，國中純女無男，接水而懷妊. 《大唐三藏取經詩話》《西遊記雜劇》《西遊記》《三寶太監西洋記通俗演義》《升平寶筏》皆有之. 其一，國中男女並存，有女亦有男，男女結合以繁衍，而治權在女. 《通俗演義》有羅斛國，即如是. 《鏡花緣》之女國亦然.
師徒方徂天竺，道西梁女國. 國人長裙短襖，粉面油頭. 不分老少，盡爲婦女. 國人浴子母河而妊娠. 師徒既至，國人整容歡呼：「人種來矣. 」
《通俗演義》有羅斛國，國中有女有男，女尊而男卑.
諸人取道女兒國. 國中有女有男. 而兩界之尊卑，異於當時他國. 女乃丈夫服，男則婦人飾.
安永五年，富川吟雪作《朝比奈島渡》. 所述，朝比奈三郎輾轉異國事. 中有女人國.
安永八年，遊谷子作《異國奇談和莊兵衛》. 其後編，謂和荘兵衛漂流，以至女人之國，曰女人島. 島中女子數千. 島主亦女.
文政十二年，歌川國芳製錦繪，曰《朝比奈諸國廻圖》. 朝比奈三郎所接異國人物，俱在畫中. 中有女子二人，而旁註云「女子國」.
中壢驛
中壢驛者，通曰「中壢車站」，臺鐵縱貫路之候也. 處臺灣桃園市中壢區.
分類:縱貫路 (臺鐵北段)
內點
定義
甲（A）之內點者，含于一開子集內之點也. 甲之內點，聚以成集，曰甲之內（記曰「A°」）. 甲之內者，甲之最大開子集也，甲之開子集之並也.
甲補集之內點，曰甲之外點. 甲補集之內，曰甲之外.
例
\
未來日記
《未來日記》，日本奇幻漫畫也，Esuno Sakae撰. 初載於角川書店「月刊少年Ace」者，西元二〇〇六年連載. 二〇一一年十月，動畫始映，凡歷六月而畢.
其事
天野雪輝，固中學生也. 一日其手機忽得異能，其名曰「未來日記」，能預知未來之事. 初甚驚恐，然同窗我妻由乃告之秘辛：「神明大限將至，故選召十二人，賜以神力予眾人之手機，並使其廝殺搏命，十二存一者，可繼神位. 」雪輝始察己乃局中人耳.
人物
分類:平成漫畫 分類:平成動畫
伊達順之助
伊達順之助，日本明治廿五年一月六日誕，性惡戾，多易中學，初於慶應義塾中等部，常陰出刃，又於明石町與他戾兒有執，斃之，坐六年，以律師岩井三郎得緩免. 與北一輝、大川周明、出口王仁三郎深交.
及謀弒張作霖、山縣有朋，事敗. 是以其激進而名. 大正五年，同川島浪速謀清肅親王滿蒙自立，來往華夏，事馬賊，為之浪人. 八年，從朝鮮總督齋藤實事，十二年，襲朝武備據地. 及二度滿蒙獨立事敗，隨山東自治聯軍. 昭和四年，同奉系張宗昌結義兄弟.
六年，皈籍中華，更姓名張宗援，謀滿、蒙、魯三地自治，民國廿六年，率四千駐山東，廿八年正月屠民四百餘，為「掖州慘案」. 卅四年，又日本軍請以合縱，不得. 及二戰終，以「漢奸」罪坐死. 卅七年九月九日執上海刑斃.
世系
順之助自華族仙台藩伊達氏，先祖政宗，戰國大名也，祖父宗城，從明治政. 父宗敦，知事，母萬喜子，松根圖書之女.
家屬
分類:昭和列傳
太白金星
太白金星者，又名西方金德太白天皓星君，華夏道教神祇. 《洞淵集》載曰：「金之精，白帝之子，主刀兵將軍肅殺之威. 星君戴星冠，躡朱履，衣皓鶴白霞之衣，執玉簡懸七星寶劍，垂白玉環佩. 管人間金銀鋼鐵玉石，兔牛馬牲豕鼠蟲，石人石馬之事. 」
太白金星亦見諸於明小說《西遊記》，名李長庚，班列九曜. 初，石猴孫悟空稱王於花果山，自號曰「齊天大聖」. 金星不忍兵戈，遂與玉帝議招安，數下界邀悟空入天宮授官. 及玄奘西行取經，金星嘗化厄解惑，襄助頗勤矣.
分類:華夏神話 分類:西遊記
平假名
平假名，日語、琉球語所以表音也，日本祖傳之字也. 今日本書字數種，平假名爲其一，共片假名、漢字混書，羅馬字或時有用. 平、片假名皆假名文字，一字記一音節，屬音節文字. 假名每字或表一元音，如あ；或表一輔一元相合之音，如か；或表撥音ん，隨附音後，或音[ɴ]，或音[m]，或音[n]，或音[ŋ]，置元音前，表鼻元音. 此二種假名，各有其司，片假名主外來語表記，平假名作如是他用：一者，書動詞活用語尾、助詞、助動詞；二者，日本固有單詞無漢字可記，書平假名，或漢字繁難，亦書平假名.
先是借字，曰萬葉假名，有表音、表意文字二流，其表意者不得略，而表音則時而略之，所以為略字者，後為平假名之謂也，借漢字草體成其書形. 古傳為和僧空海所創，今攷則以為訛說，實非一時、一人、一地之所能肇也. 初，惟和婦用之，為男者，不屑也，士等及以上多用文言、漢字，故謂平假名曰女手. 後紫式部著《源氏物語》，風靡日本，人遂習用. 以其女手故，昔日本公文，不書平假名，漢字合片假名而用. 今日本鐵道驛名板各書平假名、漢字. 溯之，平假名可見於平安時代.
概說
今成日本語基本文字，主如是用：
今日本學校教育，所授文字，以平假名爲先.
平假名字表有二系統，一曰以呂波，古字表也，二曰五十音，今字表也，以爲日語音節榜.
字系
平假名併一集基字，謂五十音，以法得廣拓. 一法添號「濁點」（゛），輔音清變濁，若變見/[k]成羣/[g]，若變端/[t]成定/[d]，若變心/[s]成邪/[z]，若變曉/[h]成並/[b]. は行可添「半濁點」（゜），變曉/[h]成幫/[p]. 有三字可小，若ゃ、ゅ、ょ，可添附い段字尾. 添之，可變元音[i]成半元音，謂拗音. 小字っ謂促音，入聲也，現乎擦、塞輔音前，或現乎句末. 於羅馬字，則再書輔音字母以示促音.
五元音假名可小，可示變聲，若はぁ，若ねぇ.
有平假名今時罕用. ゐ、ゑ弗用矣. ゔ得添字，可表外音奉母/[v]，猶日語無如是發音，常改音成並母/[b]，以示原語發音. 若簡例「越南」，日人讀如ベトナム，越字奉母，日讀並母. 雖然，此字儉用，其片假名ヴ常用，以書外來語.
半濁音
輔音相結者，にゃ、にゅ、にょ，不如んや、んゆ、んよ. に合與小字者，成一拍，ん後隨や行者，成二拍. 如「加入」者，作かにゅう者，西字作ka-nyu-u，「勸誘」者，作かんゆう者，西字作ka-n-yu-u，彼此分明，但以西字書之，皆作kanyu. 黑本式以撇號分別之，作kanyū、kan'yū.
史
縮圖|平假名成以漢字草書. 此圖乃《書譜》，唐垂拱三年[[孫過庭書]] 平假名自萬葉假名出，萬葉假名者，日人表音之漢字也，始成於五世紀. 平安時代初有名僧空海善書，作平假名，後人承之，此今考爲俗說. 平假名之源，自奈良時代借字出. 都遷平安京以降，借用之漢字草體化，以漢字草書體爲本，獨出平假名，作文記書，納爲一體，字系確立.
下圖者，漢字成平假名之演化也，上至下讀序五段，a、i、u、e、o，右至左讀序十一行，a、ka、sa、ta、na、ha、ma、ya、ra、wa、n. 上字者，楷書也，中赤字者，草書也，下字者，所對平假名也.
此借字省文草書，平假名前身也，呼之草假名. 宇多天皇宸翰者，《周易抄》也，寬平九年書，訓注以草假名，傍訓以片假名，此遣字之別，以此窺之，其時平假名獨立字體，人漸以爲意.
自九世紀後半，平假名用乎歌文表記，現於公文者，初見於醍醐天皇時，延喜五年敕撰和歌集《古今和歌集》. 書文兩序，漢文者，真名序也，假名序者，書以假名也. 又，承平五年，紀貫之著《土佐日記》，貫之自筆本卷尾爲藤原定家臨摹，傳之後人，當時字體，猶同後世，平假名之形，幾近確耳. 天曆五年，《醍醐寺五重塔天井板落書》成，片假名所記和歌一節，換書平假名，今人考之，其時平假名完全獨立，自成文字. 此外，「平假名」之名，十六世紀以降方見，此爲分別片假名，「普通假名」之意也.
山梨縣有遺蹟，於甲州市鹽山下於曾，平成二十八年出土皿狀土器，於十世紀半葉燒成，上記和歌，全刻以平假名，可知國司官人赴任，假字次第傳播諸地方.
造字之初，不爲人重，人以漢語有學，以草字爲鄙. 平假名所書最初文學篇章者，紀貫之《土佐日記》也，通說作者假託女性而書. 貴族世家之人，亦用平假名，或私用記文，或女流述字. 女流之輩，非似男界，位卑學淺，以鄙字爲己用. 女流文學尤興平假名，以外莫問性別，和歌、消息，皆用平假名. 由是時人謂之女手. 男手者，手書楷字也，男界所用. 平安時，貴家婦女書和語以平假名，多作流傳. 名者《源氏物語》，女界小說，幾用草字. 而片假名、漢字常用乎公文. 平假名書文，以其字柔，多私人抒懷，用乎私域，如書件，不登廟堂，時人貶視，後與中國久不國交，漢化漸衰，遂敕撰和歌集，用假字，遂登雅堂. 男界文人始用平假名作文史，近人平片混用，片假名轉書近世西詞（十九世紀以降）、轉語、生物名、電信、強調.
縮圖|《小學綴字篇》，日本小學字書 明治時代前，平假名形樣未定，書形不確，形態各異，用字不定，一音對多字. 明治三十三年，施行學制，始定字形，以爲準字. 外者，舊式字形呼謂變體假名. 平安後諸假字，遴選四十八字，頒示《小學校令施行規則之第一號表》，以後教於公學，民衆普及，迄今依然. 定制之理，從一音一字. 定字初，え、お二字之體稍異於今. ゐ、ゑ二字，今人用於歷史假名遣.
此後但有可判讀變體假名者，亦當然之理，即後數十年，漢字混書變體假名，以此表記之籍刊行於世，準字變字，並存不悖. 例者，昭和二年發行之隨筆叢書，中有《第一號表之假名表記（及漢字）之見文》，外者亦散見《變體假名（及漢字）表記之見文》. 然二戰後，《變體假名（及漢字）表示之見文》所示者，僅限見二十世紀前（含江戶時代）之復刻本書籍.
縮圖|圖中「けいりん」者，「競輪」也，和國漢語，可不書漢字 外者，此變體假名自體，可見合文著《和英語林集成》之附表，一八八六年刊行.
今人敢用平假名之由，在乎其字柔形可親，似日用文字. 雖ヘ、へ者，リ、り者形近，較之凡多片假名及漢字，平假名堪舉者，在乎圓潤如流水也. 平假名·片假名地名者，亦一用例也.
縮圖|例者選舉車. 爲引選民覺目，不書人名漢字，而書假名 日本有選舉法，候補者可以平假名作通稱人名，其法認受，故用假字名者，幾度可見.
萬國碼
萬國碼所編平假名，咸有今人所定之字，涵括元音小字、拗音小字、舊字ゐ及ゑ、險字ゔ. 可作合字，取平假名原字，合濁點、半濁點，令新之，便與日本今人. 既添號之字，編入碼中矣，爲常字. 濁點、半濁點二號，碼各編乎U+3099、U+309A. 此法可用乎添號於基字，得常字或險字，或添濁點於純元音，或加半濁點於は行外字.
有二小字殊，U+3095（ゕ）、U+3096（ゖ）. U+309F者，より合字也，縱文時，二字相合成一字，今橫排罕用. U+309B、U+309C爲獨立二號，匪合於字，各成一號，濁點、半濁點也.
有三碼無字：U+3040、U+3097、U+3098.
近來有補，第六版萬國碼（Unicode 6.1）增補一平假名：U+1B000（𛀀）.
對比表
註：「ゐ」、「ゑ」今弗用矣.
外典
Kana (skriftsystem)
周公閱
周公閱，姬姓，諱閱. 春秋之初周君，周公之後，公爵也. 魯釐公三十年，其奉王命聘於魯. 魯文公十四年四月，周頃王崩，周公與王孫蘇爭政，晉趙宣子平之.
引據
《左傳·文公十四年》
張浚
張浚，字德遠，宋漢州綿竹人，唐宰相九齡弟九皋之後. 父咸，舉進士、賢良兩科. 浚四歲而孤，行直視端，無誑言，識者知為大器. 入太學，中進士第. 靖康初，為太常簿. 張邦昌僭立，逃入太學中. 聞高宗即位，馳赴南京，除樞密院編修官，改虞部郎，擢殿中侍御史. 駕幸東南，後軍統制韓世忠所部逼逐諫臣墜水死，浚奏奪世忠觀察使，上下始知有國法. 遷侍御史.
周公閱
引據
分類:周公世家
張浚
時乘輿在揚州，浚言：「中原天下之根本，願下詔葺東京、關陝、襄鄧以待巡幸. 」咈宰相意，除集英殿修撰、知興元府. 未行，擢禮部侍郎，高宗召諭曰：「卿知無不言，言無不盡，朕將有為，正如欲一飛沖天而無羽翼，卿勉留輔朕. 」除禦營使司參贊軍事. 浚度金人必來攻，而廟堂晏然，殊不為備，力言之宰相，黃潛善、汪伯彥皆笑其過計.
建炎三年春，金人南侵，車駕幸錢塘，留朱勝非于吳門捍禦，以浚同節制軍馬，已而勝非召，浚獨留. 時潰兵數萬，所至剽掠，浚招集甫定. 會苗傅、劉正彥作亂，改元赦書至平江，浚命守臣湯東野秘不宣. 未幾，傅等以檄來，浚慟哭，召東野及提點刑獄趙哲謀起兵討賊.
會韓世忠舟師抵常熟，張俊曰：「世忠來，事濟矣. 」白浚以書招之. 世忠至，對浚慟器曰：「世忠與俊請以身任之. 」浚因大犒俊、世忠將士，呼諸將校至前，抗聲問曰：「今日之舉，孰順孰逆？」眾皆曰：「賊逆我順. 」浚曰：「聞賊以重賞購吾首，若浚此舉違天悖人，汝等可取浚頭去；不然，一有退縮，悉以軍法從事. 」眾感憾憤. 於是，令世忠以兵赴闕，而戒其急趨秀州，據糧道以俟大軍之至. 世忠至秀，即大治戰具.
會傅等以書招浚，浚報云：「自古言涉不順，謂之指斥乘輿；事涉不遜，謂之震驚宮闕；廢立之事，謂之大逆不道，大逆不道者族. 今建炎皇帝不聞失德，一旦遜位，豈所宜聞. 」傅等得書恐，乃遣重兵扼臨平，亟除俊、世忠節度使，而誣浚欲危社稷，責柳州安置. 俊、世忠拒不受. 會呂頤浩、劉光世兵踵至，浚乃聲傅、正彥罪，傳檄中外，率諸軍繼進.
初，浚遣客馮轓以計策往說傅等，會大軍且至，傅、正彥憂恐不知所出. 轓知其可動，即以大義白宰相朱勝非，使率百官請復辟. 高宗御筆除浚知樞密院事. 浚進次臨平，賊兵拒不得前，世忠等搏戰，大破之，傅、正彥脫遁. 浚與頤浩等入見，伏地涕泣待罪，高宗問勞再三，曰：「曩在睿聖，兩宮隔絕. 一日啜羹，小黃門忽傳太母之命，不得已貶卿郴州. 朕不覺羹覆於手，念卿被謫，此事誰任. 」留浚，引入內殿，曰：「皇太后知卿忠義，欲識卿面，適垂簾，見卿過庭矣. 」解所服玉帶以賜. 高宗欲相浚，浚以晚進，不敢當. 傅、正彥走閩中，浚命世忠追縛之以獻，與其黨皆伏誅.